23-05-2019 11:32 Ratni izveštaji Sirija / Irak Svet Planeta\nRusko vazduhoplovstvo je sinoć pokrenulo masovni napad na ključni grad Kafr Nabuda u severozapadnoj Hami, rekao je vojni izvor iz provincije Hama.\nRuski avioni u vojnoj akciji (Foto: Jutjub)\nPredvođeni suhojima, ruski avioni su u više navrata bombardovali odbranu džihadista u Kafr Nabudi, postigavši nekoliko direktnih pogodaka na pozicijama Hadžat Tahrir Al-Šama.\nPrema vojnom izvoru u Hami, rusko vazduhoplovstvo je pokušalo da oslabi odbranu militanata u severnom okrugu Kafr Nabude. U ovom području uočeno je veliko prisustvo boraca Hadžat Tahrir al-Šama, što otežava Sirijskoj arapskoj armiji (SAA) da ponovo preuzme Kafr Nabudu.\nRusko ratno vazduhoplovstvo još uvek sprovodi vazdušne napade na severozapadnu Siriju; međutim, većina ovih napada sada je koncentrisana na zapadnu oblast pokrajine Idlib. Konkretno, ruske vazduhoplovne snage gađaju džihadističke položaje u okrugu DŽisr al-Šugour.\nRusi na istoku Sirije urnišu džihadiste. Više o tome pročitajte OVDE.\nLEGENDARNI GENERAL ODRŽAO GOVOR SVOJIM BORCIMA: U poslednjoj borbi za Idlib udarićete na turske i američke specijalne snage (VIDEO)


Osaka - Dnevni list Danas\nPočetna » Mesta » Osaka\nWC za pse na aerodromu u Osaki\nMeđunarodni aerodrom u Osaki napravio je ograđenu zonu koja služi kao toalet za pse koji ljubimci pitnika koriste pre nego što se ukrcaju na let i to je prvi aerodrom u Japanu s ovakvom vrstom usluge.\nMakron pozvao Bolsonara da ne istupi iz sporazuma o klimi\nFrancuski predsednik Emanuel Makron pozvao je danas brazilskog kolegu Žaira Bolsonara s kojim se prvi put sastao, da ne istupi iz međunarodnog sporazuma o klimi, saopštila je Jelisejska palata.\nPiše: Beta/AFP 28. 6. 2019.\nI Rusija nadigrala šampiona Evrope\nMuška odbojkaška reprezentacija Srbije poražena je od Rusije sa ubedljivih 3:0 (25:16, 25:16, 25:15) za samo 60 minuta igre i tako upisala peti poraz u šest utakmica na Svetskom kupu u Japanu.\nPiše: S. M. 27. 11. 2011.\nSrbija teško do prve pobede\nMuška odbojkaška reprezentacija Srbije napokon je ostvarila pobedu na Svetskom kupu u Japanu, pošto je savladala domaćina u neizvesnom meču sa 3:2 (25:21, 25:22, 18:25, 22:25, 15:12) u četvrtom kolu prestižnog takmičenja.\nPiše: S. M. 24. 11. 2011.\nSrbija protiv Japana za čast\nNakon što su potpuno neočekivano izgubili sva tri meča na Svetskom kupu u Japanu i ostali bez šanse da zauzmu jedno od prva tri mesta i plasiraju se na Olimpijske igre 2012. u Londonu, odbojkaši Srbije imaće priliku da ostvare prvu pobedu danas od 10.20 u Osaki protiv domaćina.\nPiše: S. Marjanović 23. 11. 2011.\nMrđa i Tomić presudili „samurajima“\nJavorov trener Radovan Ćurčić i najbolji fudbaleri iz domaćeg prvenstva ne samo da nisu obrukali najjaču postavu „orlova“ i selektora Radomira Antića u prijateljskom meču sa Japanom nego su ubedljivom, gotovo rutinskom pobedom u Osaki nastavili trijumfalnu seriju reprezentacije Srbije u netakmičarskim duelima, pokazavši da (i) u našim klubovima ima igrača za državni tim – 0:3 (0:2).\nPiše: O. N. 7. 4. 2010.\nSuperligaški „orlovi“ napadaju „samuraje“\nFudbalska reprezentacija Srbije, za ovu priliku sastavljena isključivo od igrača iz klubova naše lige, danas u dalekom Japanu igra prijateljski meč s jednom od najboljih azijskih selekcija, takođe lišene pomoći nekih od svojih najstandardnijih članova. „Drugopozivci“ s obe strane imaju isti motiv da se nametnu selektorima pred završne pripreme za Svetsko prvenstvo u Južnoj Africi ovog leta, s tim što domaćin duela u Osaki, na papiru ima kudikamo više „kečeva“ u rukavu od gostiju.\nPiše: O. N. 6. 4. 2010.\nRadovan Ćurčić trenirao pospane igrače\nSamo dan pošto su odigrali mečeve u svojim superligaškim klubovima najbolji fudbaleri domaćeg prvenstva, u izboru vođe ove reprezentativne akcije Javorovog mladog trenera Radovana Ćurčića i „pravog“ selektora A tima, iskusnog Radomira Antića, otputovali su u Japan, gde će posle samo dva zajednička treninga sutra braniti boje Srbije u prijateljskom meču sa jednim od učesnika predstojećeg Svetskog prvenstva u Južnoj Africi.\nPiše: O. N. 5. 4. 2010.\nPala i Dominikanska Republika\nOdbojkašice Srbije vratile su se na pobednički kolosek i posle nesrećno izgubljenog meča protiv selekcije Italije zabeležile novu pobedu na Svetskom Kupu u Japanu. Plave dame su ovoga puta za 65 minuta sa 3:0 (25:22, 25:14, 25:23) savladale reprezentaciju Dominikanske Republike i sada imaju skor od četiri trijumfa i samo jednog poraza.\nItalija opet prejaka\nSusret najbolje dve evropske ekipe na Svetskom Kupu u Japanu pripao je Italiji. Oslabljena ekipa Srbije pružila je snažan otpor prvakinjama Evrope, međutim, to nije bilo dovoljno da se izbegne prvi poraz na kvalifikacionom turniru za odlazak na Olimpijske igre – 2:3 (25:23, 14:25, 25:16, 17:25, 7:15).\nSusret starih znanica\nUpravo u Osaki prošle godine negde u ovo vreme odbojkašice Srbije maksimalnom pobedom nad Italijom osvojile su mondijalsku bronzu. Isti rivali na istom mestu jutros su odmeravali snage u okviru četvrtog kola Svetskog kupa u Japanu. Ovaj duel za obe selekcije sigurno je bio jedan od značajnih u Japanu i borbi za osvajanje jednog od tri mesta koja vode u Peking na Olimpijske igre.\nPozitivan test – zbogom Olimpijske igre\nPredsednik Međunarodnog olimpijskog komiteta (MOK) Žak Rog upozorio je da bi sportisti za koje se dokaže da su koristili doping sredstva mogli da budu isključeni sa Olimpijskih igara, čak i ako im pre tog takmičenja istekne suspenzija. Na konferenciji za novinare u Osaki, dan pre početka Svetskog prvenstva u atletici, Rog je rekao da svaki sportista suspendovan na više od šest meseci zbog dopinga ne bi trebalo da učestvuje ni na prvim sledećim olimpijskim igrama.\nPiše: DanasOnline 25. 8. 2007.\nPreko Osake do Pekinga\nJapanski grad Osaka od danas je domaćin 11. svetskog prvenstva u atletici na kojem će svoje mesto zauzeti i reprezentacija Srbije. Na takmičenju na kome je učešće najavilo oko 3200 učesnika nastupiće i sedmoro atletičara iz Srbije, kojima će osnovni cilj biti pre svega poboljšanje ličnih rezultata i pokušaj dostizanja norme za učešće na Olimpijskim igrama u Pekingu.


EU spremna da uzvrati ako SAD uvedu tarife na evropska vozila - Bportal.ba - Najvažnije vijesti iz BiH\nZvaničnica Evropske unije izjavila je da postoji “puna podrška” država članica da EU uzvrati ukoliko američki predsjednik Donald Trump uvede tarife za evropske automobile i autodijelove.\nEvropska povjerenica za trgovinu Cecilia Malmstrom izjavila je da su evropski ministri trgovine raspravljali o trgovinskim odnosima bloka s Washingtonom tokom neformalnog sastanka danas u Bukureštu.\nKazala je da postoje brige oko “izvjesnih aspekata trgovinske politike koju provodi aktuelna američka administracija”.\nTrump tvrdi da SAD razmatraju tarife na uvozna vozila iz Evrope, sugerirajući da će konačna odluka zavisiti o tome da li će dvije strane postići trgovinski sporazum u narednim mjesecima.\n– Puna je podrška da se to učini – kazala je evropska povjerenica, prenosi Associated Press.\nOznačeno: automobili, donald trump, EU, sankcije, SDA\nU padu helikoptera poginulo sedam ljudi, među njima i milijarder poznat kao “kralj uglja”\nU padu helikoptera kod ostrva Grand Kay na Bahamima poginulo je sedam osoba, saopštila je danas policija. U saopštenju se navodi da je helikopter nestao sa radarskih ekrana neposredno nakon polijetanja i vlasti ističu da su mještani pronašli olupinu na oko pet kilometara od ostrva Grand Kay. U padu letjelice poginule su četiri žene i […]\nSrbiju na proljeće čekaju još jedni vanredni izbori, tvrdi u četvrtak beogradski tisak, pozivajući se na izvore iz vladajuće Srpske napredne stranke (SNS). Jaka struja u SNS „zalaže se da stranka provjeri i učvrsti legitimitet uoči prijelomne bitke za Kosovo i Metohiju, ali i zbog sve većih pritisaka da se Srbija opredijeli između Rusije i […]


[NAJAVA] Sajam poslova i stručnih praksi „Transport and Traffic Business Days“ na Saobraćajnom fakultetu u Beogradu; Jedan od učesnika i Sky partner - Tango Six\nOve godine studentima će se kroz sajamski deo i radionice predstaviti 28 kompanija / Foto: Transport and Traffic Business Days\n[NAJAVA] Sajam poslova i stručnih praksi „Transport and Traffic Business Days“ na Saobraćajnom fakultetu u Beogradu; Jedan od učesnika i Sky partner\nSajam poslova i stručnih praksi „Transport and Traffic Business Days 2019“ (TTBD) održaće se u sredu 20. marta sa početkom u 9 časova ujutru na Saobraćajnom fakultetu u Beogradu, saopštio je organizacioni tim Sajma.\nPrema njihovim rečima, sajam svake godine okuplja veliki broj kompanija iz oblasti saobraćaja, transporta, logistike i informaciono-komunikacionih tehnologija i ima cilj da studentima saobraćajne struke pruži više informacija o mogućim zaposlenjima i praksama:\n– Ove godine na sajmu će učestvovati 28 kompanija, koje će imati priliku da se studentima predstave kroz sajamski deo u holu Fakulteta, kao i tokom radionica koje organizuju.\nNovina ovogodišnjeg sajma je održavanje panel diskusija koje su koncipirane tako da predstavnici kompanija zajedno sa studentima panelistima diskutuju o odabranim aktuelnim temama, a kao i ranijih godina tu će biti i najpopularniji tip radionice među studentima – simulacija razgovora za posao. –\nJedan od učesnika na TTBD-u biće i Sky partner, a kako iz te kompanije kažu za Tango Six, i ove godine studenti će imati priliku da se na njihovom štandu informišu o delatnostima Sky partnera, kao i da dobiju više informacija o mogućnostima za praksu.\nNa sajmu će se, između ostalih, predstaviti i Aerodrom Konstantin Veliki, kao i DHL express koji će održati panel diskusiju na temu vazdušnog saobraćaja, ističu iz organizacionog tima.


Tegeltija: Sedam razloga za jednu funkciju predsjednika Republike Srpske i srpskog člana Predsjedništva – Otvoreno\nIzvor: 06.07.2021, 17:38 10.2k\n“Ostvarila bi se ustavna uloga predsjednika Republike Srpske koja se zove predstavljanje Republike Srpske”, istakao je Tegeltija objašnjavajući prvi razlog.\nKao drugi je naveo da “nije logično ni konzistentno da Republiku Srpsku po njenom Ustavu predstavlja predsjednik, a u Predsjedništvu BiH druga osoba koja je član Predsjedništva BiH”.\n“Član Predsjedništva BiH dekapacitira predsjednika Republike Srpske u funkciji predstavljanja Republike Srpske”, istakao je Tegeltija.\n“Kako oružane snage BiH imaju tri komponente od kojih je jedna srpska, to bi značilo i vraćanje nadležnosti predsjednika Republike Srpske nad svim oružanom snagama Srpske, bilo da se radi o policiji bilo o srpskoj komponenti Oružanih snaga BiH”, objasnio je Tegeltija.\n“Pošto se ne bi mijenjao način opoziva predsjednika predviđen Ustavom, ostvarila bi se ustavna kontrola člana Predsjedništva kroz ustavni kontrolu koja već postoji za predsjednika Republike Srpske predviđena njenim Ustavom”, naveo je Tegeltija.\n“Ovo su samo neki od direktnih argumenata zašto bi bilo dobro primijeniti model po kojem bi predsjednik Republike Srpske, izabran na neposrednim izborima, predstavljao Srpsku u Predsjedništvu BIH”, rekao je Tegeltija.\n“Što manje direktno izabranih funkcija od građana Republike Srpske na nivou BiH je dobro za Srpsku, što više predstavljačkih funkcija iz Republike na nivou BiH jača konfederalni koncept i kapacitet Republike Srpske”, istakao je Tegeltija.


SAOP o osnivanju prvog kćerinskog preduzeća na stranim tržištima | saop\nSAOP o osnivanju prvog kćerinskog preduzeća na stranim tržištima\nKćerinsko preduzeće SAOP-a „SAOP računovodstvo d.o.o.“ u Srbiji će brinuti za uspešno funkcionisanje partnerske mreže, obezbeđivati tržišnu i prodajnu podršku partnerima i pružati usluge pomoći korisnicima. Inovativni internet program za upravljanje poslovanjem u malim preduzećima „miniMAX“ već u ovoj godini takođe će biti dostupan srpskim korisnicima.\nNa centralnom stručnom i društvenom susretu korisnika smo predstavili planove za dalje širenje poslovanja na srpskom tržištu. SAOP je prošle godine u Srbiji sklopio dva strateška partnerstva za razvoj i prodaju softverskih rešenja, a sada je završio postupak osnivanja kćerinskog preduzeća „SAOP Računalništvo d.o.o.“, koje će imati sedište u Kisaču, u Vojvodini.\nSAOP je ove godine ušao na srpsko tržište na osnovu 23-godišnjeg iskustva u Sloveniji, gde se celokupnom ponudom prilagođenih programa plasirao sam vrh proizvođača poslovnih rešenja za preduzeća i javni sektor. „Na srpsko tržište smo ušli sa istim načinom rada kojim smo u Sloveniji stvorili značajnu konkurentsku prednost. Reč je o razvoju blisko povezanog poslovnog sistema i inovativnih rešenja, što je dopunjeno odličnom tehničkom i sadržajnom podrškom“, rekla je Sonja Šinigoj, direktor SAOP-a.\nSAOP preduzećima na srpskom tržištu nudi kompletan portfelj poslovnih rešenja iCenter za privredu kojim će korisnicima omogućiti kvalitetno, efikasno i do 30 procenata jeftinije poslovanje.\n„Svesni smo da nas čekaju međunarodna konkurencija i konkurencija od strane lokalnih ponuđača, ali u Srbiji trenutno nema toliko sveobuhvatnih i povezanih rešenja kao što ih nudi SAOP, što je svakako značajna prednost na tržištu“, naglasila je Sonja Šinigoj. U SAOP-u će srpskim preduzećima biti osigurana najbolja poslovna praksa, dok ćemo vlasnicima i menadžerima omogućiti pristup kvalitetnim informacijama za upravljanje i donošenja odluka.\nSAOP je u Srbiji već stekao strateškog partnera koji je uključen u lokalizaciju njegovih poslovnih programa. Preduzeće „WIN-TIM“ iz Kragujevca brine o lokalizaciji svih poslovnih rešenja SAOP“.\nPrema planovima, „miniMAX“ će korisnicima iz Srbije biti dostupan već u ovoj godini, što znači da će SAOP srpskoj privredi uskoro obezbediti efikasna poslovna rešenja za preduzeća svih veličina. Pomoću kćerinskog preduzeća i oba partnera, svoja poslovna rešenja prodavaće u celoj zemlji, a pri tome se očekuje da će u roku od tri godine, ako obim posla ostane kao do sada, privući više od 1.000 korisnika, stvoriti prihod od 2 miliona evra i otvoriti 30 novih radnih mesta.\nKao što dodaje Sonja Šinigoj, isti poslovni model, koji će se utvrditi u Srbiji, u narednoj godini će se preneti i u Hrvatsku. Nakon stabilizacije prodaje i razvoja u regionu SAOP planira ubrzan nastup na zapadnoevropskim tržištima.


Vanić: Vreme je da se odredimo - idemo li ka plej ofu ili ne | VRANJENEWS\nVanić: Vreme je da se odredimo - idemo li ka plej ofu ili ne\n30.09.2019 15:37 » 15:38\nNenad Vanić (levo) i Uroš Damnjanović. Foto FK Radnik\nVranje/Surdulica - Surdulički superligaš Radnik utakmicu 10. kola Super lige Srbije u fudbalu odigraće u ponedeljak protiv Javora u Ivanjici.\nNakon pozitivnih rezultata u prvenstvu i Kupu Srbije u redovima Surduličana vlada optimizam i vera u nastavak pozitivnog niza.\nŠef stručnog štaba Nenad Vanić očekuje da će utakmica u Ivanjici "biti prekretnica" koja će pokazati u kom smeru tim treba da krene.\n- Iako imamo iza sebe dve dobre utakmice i dva dobra rezultata to nas neće zavarati.\nSmatram da još uvek ništa nismo uradili, predstoji nam veliki rad i velike obaveze imamo da odradimo da bismo ostvarili naše ciljeve – izjavio je Vanić pred novinarima uoči novog prvenstvenog okršaja.\nOn očekuje tešku utakmicu, jer protivnik "pre svega ima takmičarsku ekipu".\n- Disciplinovani su, znaju šta žele.\nMoramo biti na maksimalnom nivou da bismo ostvarili povoljan rezultat - naveo je Vanić.\nOn uočava da samoupouzdanje u njegovom timu "raste iz utakmicu u utakmicu".\n- Možda je rano, ali mi moramo da se na vreme odredimo -idemo li ka plej ofu ili na neku visoku, sigurnu poziciju u plej autu - dodaje Vanić.\nU timu Radnika nema kadrovskih problema, povređen je jedino Pejčić koji pauzira duže vreme.\nUtakmica Javor - Radnik odigraće se na stadionu kraj Moravice u ponedeljak 30 septembra, a početak utakmice je zakazan za 18 časova.\nDAMNJANOVIĆ: Javor je veoma čvrst tim\nFudbaler Uroš Damnjanović ukazao je pred novinarima da Javor "iz čvrste igre, kao što je to nedavno demonstrirao s Partizanom, stvara dosta problema protivnicima i kreira dosta dobrih šansi".\n- Videli smo da su u utakmici protiv Patizana mogli dati barem dva gola. Ali, koliko god da je domaćin čvrst, mislim da moramo ići na tri boda - rekao je Damnjanović, inače strelac trećeg gola na poslednjoj kup utakmici protiv Trajala u Kruševcu.\nOn smatra da ekipa Radnika mora još malo da se uigra, ali da je pomak očigledan.\n- S početka prvenstva smo krenuli dobro, igrali dobro i trebalo je da iz takve igre sakupljamo bodove, ali nije bilo sreće. Vidljivo je da se, posle jednog perioda krize, vraćamo, smatram da se možemo nadati najboljem. Evo i sada, posle naše dve dobre utakmice, očito je da samopouzdanje raste, ali to moramo dokazati na terenu - kazao je Damnjanović.


Vranješ i Nidam vratili seriju u Beograd\nKošarkaši Mornara pobedili su u Baru C. zvezdu 88:84 u drugoj utakmici polufinala ABA lige, izjednačili su u seriji na 1:1, pa će o učesniku finala odlučivati majstorica u Beogradu 2. aprila. Iako su igrali bez povređenog centra Lukovića Barani...\nPobeda Cedevite, odluka u Podgorici\nU drugoj utakmici polufinalne serije plej ofa ABA lige Cedevita je u Zagrebu savladala Budućnost 82:75 i izjednačila na 1:1 u pobedama pred odlučujući meč koji je na programu 1. aprila u Podgorici. Najbolji u domaćem timu bio Demetris Nikols sa...\nZavršiti posao u Baru\nU drugoj utakmici polufnala ABA lige košarkaši C. zvezde u nedelju od 20.00 u Baru igraju protiv Mornara. Branioci trofeja u regionalnom takmičenju prvi meč pred svojim navijačima dobili su sa ubedljivih 91:63, ali je trener crveno belih Dušan...\nPavićević: Ročesti i Feldin najopasniji\nPred drugu utakmicu polufinala plej ofa ABA lige koja je na programu u nedelju od 20.00 u Baru trener košarkaša Mornara Mihailo Pavićević smatra da ključ pobede nad Crvenom zvezdom leži u zaustavljanju američkog tandema Ročesti - Feldin. ...\nPredsednik košarkaškog kluba Partizan Ostoja Mijailović rekao je danas da će bivši igrač crno-belih Nikola Lončar od 1. aprila postati novi sportski direktor kluba.Kako je preneo Sport klub, Lončar, koji je 1992. godine u Istanbulu osvojio Kup...\nFundić produžio ugovor sa Megom\nKošarkaški klub Mega produžio je ugovor sa Stefanom Fundićem pa će tako mladi krilni centar Mege i naredne sezone braniti boje kluba. Fundić je na meču sa Partizanom koji je odigran početkom februara u okviru ABA lige je polomio šaku pa se njegov...\nAustralijski centar pojačao FMP\nBredli Hamfis novo je pojačanje FMP-a. Australijanac igra na poziciji centra, ima 20 - godina i visok je 216 centimetara. U Železnik stiže iz Sidnej Kinga, a sa klubom je potpisao trogodišnji ugovor. Tokom koledž karijere u SAD, igrao je na...\nGordić presudio Cedeviti\nKošarkaši Budućnosti savladali su Cedevitu sa 84:83 u dramatičnom prvom meču polufinalne serije ABA lige. Podgoričane je do pobede predvodio Nemanja Gordić, koji je pri rezultatu 79:83 pogodio trojku, a onda i realizovao dva slobodna bacanja za...\nU prvoj utakmici polufinala plej ofa ABA lige C. zvezda je u prepunoj hali “Aleksandar Nikolić” deklasirala Mornar 91:63. Crveno beli su dominirali, pogodili 14 trojki iz 26 pokušaja, pa gosti iz Bara nisu imali šansu da naprave iznenađenje. ...\nAlimpijević: ''Momenat za opštu mobilizaciju,...\nPobeda nad Valensijom u Evroligi je arhivirana,a košarkaše Crvene zvezde već u nedelju čeka novi meč, prvi polufinalni duel ABA lige sa Mornarom. Branilac titule i lider ligaškog dela sezone Barane dočekuje u nedelju od 19 časova. Trener domaće...


Uspješna poslovna godina za Institut „Simo Milošević"\nPovećan broj noćenja u Institutu „Simo Milošević” u Igalu i dobra postsezona govore da će ovo biti jedna od uspješnijih poslovnih godina te kompanije, saopštila je izvršna direktorica Gordana Rajović.\nOd februara do 1. septembra ostvareno je više od 150 hiljada noćenja, skoro deset odsto više nego prošle godine. Iza nas je jedna uspješna poslovna godina, a nadam se da će naredna, zahvaljujući radu i zalaganju svih zaposlenih radnika, biti još uspješnija i bolja”, rekla je Rajović.\nOna je za Glasnik Privredne komore (PKCG) kazala da će novu sezonu dočekati kvalitetnije opremljeni sa zavidnom ponudom širokog spektra medicinskih usluga i kompletno novim, najsavremenijim Centrom za kardiorehabilitaciju čiji će se kapaciteti koristiti ne samo u sklopu rehabilitacije već i dijagnostike kardiovaskularnih oboljenja.\n“Prioriteti poslovne politike Instituta su primarno poboljšanje i podizanje kvaliteta medicinske usluge, smještajnih kapaciteta, prodor na nova nedovoljno zastupljena tržišta kao i obnavljanje medicinske opreme”, precizirala je Rajović.\nIz oblasti medicine ne manje značajna i prioritetna je kontinuirana edukacija postojećeg stručnog kadra, školovanje novog mladog i perspektivnog kadra, kao i razvoj naučnih projekata i studija čiji će nosilac biti Institut.\nOna je, odgovarajući na pitanje kako se izboriti za bolju tržišnu poziciju sa prilično zastarjelom opremom i smještajnim kapacitetima, kazala da je podizanje konkurentnosti usluge ustanove cilj kome teže.\n“U tom smislu ćemo raspisati tender za nabavku najsavremenije medicinske opreme iz oblasti kardiološke rehabilitacije i dijelom neurologije, kao i fizijatrije. Na taj način krećemo u novu sezonu kvalitetnije opremljeni sa zavidnom ponudom širokog spektra medicinskih usluga i kompletno novim, najsavremenijim Centrom za kardiorehabilitaciju čiji će se kapaciteti koristiti ne samo u sklopu rehabilitacije već i dijagnostike kardiovaskularnih oboljenja. Nabavku medicinske opreme finansiraćemo iz sopstvenih sredstava”, objasnila je Rajović.\nPrema njenim riječima, ono što još nedostaje u smislu konkurentnosti na tržištu su smještajni kapaciteti više kategorije nivoa minimum četiri zvjezdice. U planu je fisibility studija, razmatraju i druge mogućnosti finansiranja kako bi bar dio kapaciteta osposobili za nova, zahtjevnija tržišta.\n“Trenutno smo prioritetno opredijelili značajna finansijska sredstva za osavremenjivanje i poboljšanje wirelles usluge, usluga sistema hlađenja i grijanja, rekonstrukcije jednog broja kupatila, podnih obloga, socijalnih prostora kao i adaptacije dijela terapijskog bloka”, rekla je Rajović.\nOna je dodala i da se radi na obezbjeđivanju novih tržišta. Institut je učestvovao na Svjetskom sajmu turizma u Parizu krajem septembra, a osim toga kreirana je ozbiljna strategija nastupa na tržištima Poljske, Kosova i Albanije.\nInstitut je ove godine bio prvorangirani na tenderu u Norveškoj, sa najvećom prosječnom ocjenom, a sa Norvežanima je već ugovoren dio aranžmana za narednu godinu.\n“Proteklog mjeseca na moj poziv u Instututu je boravila i delegacija Norveškog programa Univerzitetske Bolnice iz Osla, sa kojima smo imali konstruktivne razgovore. Dobili smo za narednu godinu još jednu grupu od 140 norveških pacijenata, što je izuzetan uspjeh”, navela je Rajović.\nOna je, govoreći o zdravstvenom turizmu, kazala da Institut aktivno učestvuje na svim državnim i regionalnim manifestacijama iz oblasti zdravstvenog turizma, medicine i hotelijerstva.\n“Institut je već dugo na evropskoj mapi zdravstvenog turizma i po svom medicinskom tretmanu je prepoznat i već pozicioniran. Naš zadatak je da osavremenjavanjem ponude i usklađivanjem sa potražnjom savremenog tržišta, učinimo ovaj crnogorski brend još prepoznatljivijim i savremenijim. Na taj način promovisaćemo i Crnu Goru kao destinaciju i naš grad Herceg Novi”, zaključila je Rajović.


Završne pripreme za 45. sajam šljive u Gradačcu – Biznis.ba\nZavršne pripreme za 45. sajam šljive u Gradačcu\nobjavljeno 25. avg 2018. u 15:42\nU firmi Gradačački sajam vrše se završne pripreme za početak 45. međunarodnog sajma poljoprivrede i prehrambene industrije – Sajam šljive koji će biti održan od 29. augusta do 1. septembra.\nPostavljaju se štandovi i uređuju izložbeni prostori. Na Poljoprivrednom fakultetu u Sarajevu vrši se analiza kvaliteta prijavljenih prozvoda za dodjelu sajamskih medalja. Na Poljoprivrednom gazinstvu „Krušik“ u Skugriću Donjem danas je počelo ocjenjivanje kvaliteta žestokih pića i rakija, a najbolje će trećeg dana Sajma šljive biti nagrađene medaljama.\n– U godini kada obilježavamo jubilej 50 godina postojanja ove sajamske manifestacije očekujemo dolazak 320 izlagača iz Bosne i Hercegovine i zemalja regiona. Ove godine ćemo među izlagačima imati domaću firmu iz Gračanice koja će prezentovati sisteme za navodnjavanje te firme iz Zagreba i Šida koje se bave prozvodnjom ambalaže za voće i povrće. Na sajamu će biti predstavnici poljoprivrednih i proizvođačkih zadruga i otkupljivači voća i povrća – ističe Hašim Šabanović, direktor Gradačačkog sajma.\nNa 45. sajmu poljoprivrede i prehrambene industrije u Gradačcu predstavit će se dugogodišnji prijatelj te manifestacije Petrokemija iz Kutine koja takođe obilježava jubilej 50 godina postojanja. Partner sajma je Grad Zagreb i Obrtnička komora koja će se predstaviti sa 11 firmi. Ministarstvo privrede Kantona Sarajevo će se predstaviti sa 15 firmi a kolektivne izložbene štandove imat će i firme iz Posavskog kantona/Županije posavske i općine Srebrenik te članovi Udruženja poljoprivrednika Bosne i Hercegovine i FBiH.\n– Vjerujemo da će učesnici i posjetioci biti zadovoljni sajamskom ponudom koju i ove godine prate brojni stučni i naučni sadržaji. Po prvi puta biće organizovan i međunarodni sajam pčelarstva – najavljuje Šabanović.\nSajamske dane će pratiti bogat kulturno zabavni program a za goste, izlagače i posjetioce će biti organizovana i tradicionalna „Plava noć“, saopćeno je iz Gradačačkog sajma.


Mustafa se tereti za proizvoljno lišavanje slobode, surovo postupanje, mučenje i ubistvo - Radio Kontakt Plus\nMustafa se tereti za proizvoljno lišavanje slobode, surovo postupanje, mučenje i ubistvo\n20:10, 24.09.2020Izvor: Radio Kontakt plus\nNakon što je Specijalizovano tužilaštvo uhapsilo Saljiha Mustafu, jednog od osnivača nekadašnje OVK, on je danas prebačen u pritvorski objekat Specijalizovanih veća Kosova u Hagu, gde je ujedno objavljena optužnica protiv njega.\nSudija za prethodni postupak je potvrdio optužnicu protiv Saljiha Mustafe 12. juna 2020. U skladu sa pravilom 88(2) Pravilnika o postupku i dokazima pred Specijalizovanim većima Kosova optužnica koju je sudija potvrdio, nije bila u tom trenutku objavljena, saopšteno je iz Specijalizovanih veća.\nU saopštenju se dodaje da se u potvrđenoj optužnici tvrdi da su krivična dela proizvoljnog lišavanja slobode, surovog postupanja i mučenja izvršena nad najmanje šest lica u periodu približno od 1. do 19. aprila 1999. godine na imanju u mestu Zlaš na Kosovu koje je služilo kao zatvor. Dalje se navodi da je jedan zatvorenik ubijen na toj lokaciji u periodu približno od 19. do kraja aprila 1999.\n"Potvrđenom optužnicom Saljih Mustafa se tereti prema različitim oblicima krivične odgovornosti za: proizvoljno lišavanje slobode, surovo postupanje, mučenje i ubistvo kao ratne zločine učinjene u kontekstu oružanog sukoba na Kosovu koji nije bio međunarodnog karaktera i u vezi sa tim sukobom", precizira se u saopštenju.\n"Informacije o datumu i vremenu održavanja prvog stupanja Saljiha Mustafe pred sudiju za prethodni postupak će se objaviti u najskorije vreme. Prvo pristupanje sudu se održava javno i može se pratiti putem striminga na internet stranici Specijalizovanih veća Kosova", poručuje se u saopštenju.


Prvo mjesto u Evropi u kojem se vraća normalan život je Gibraltar\nNaslovnica Vijesti Svijet Prvo mjesto u Evropi u kojem se vraća normalan život je Gibraltar,zahvaljujući...\nPrvo mjesto u Evropi u kojem se vraća normalan život je Gibraltar,zahvaljujući vakcinaciji\nNa malenom britanskom prekomorskom teritoriju Gibraltaru život se sve više vraća u normalu. Naime, na ovom području se može reći da je pandemija prevaziđena jer su gotovo svi vakcinisani, a nema ni zaraženih koronavirusom.\nSada se na ulicama Gibraltara može primijetiti veliki broj ljudi kao i u ugostiteljskim objektima, a navijači, s druge strane, mogu prisustvovati utakmicama.\nTačno je da se Gibraltar sa 34.000 stanovnika teško može mjeriti sa drugim mnogoljudnim dijelovima svijeta, ali postao je ipak prvo mjesto u Evropi gdje se, zahvaljujući vakcinaciji život polako vraća u normalu.\nSamo tri mjeseca nakon što je Gibraltar ušao u svoj drugi lockdown, više od 90 posto odraslih je primilo prvu, a uskoro će i drugu dozu vakcine. Upravo iz tog razloga, ovo područje je popustilo mjere i prestalo skoro sa svim ograničenjima.\nS obzirom na to da je na ulicama Gibraltara bila i signalizacija koja je upozoravala da nose maske i ona je također skinuta, a uz to su se održale i brojne parade na kojima je bio veliki broj ljudi.\nUkinut je i policijski sat koji je bio na snazi od 00:00 do 5:00 sati ujutro, što omogućava kafićima da rade do 2:00 sata iza ponoći. Tako su kafići i barovi prepuni ljudi i u njima se može posluživati alkohol, ali konzumacija na javnim mjestima izvan objekata i dalje nije dozvoljena u periodu od 19:00 do 8:00 sati.\nOvakva situacija sugeriše da je došao kraj koronavirusu na Gibraltaru koji je zabilježio ukupno 4.274 zaraženih i 94 smrtna slučaja.\nIako se procjenjuje da je tri posto stanovništva odlučilo da se neće vakcinisati, ovaj proces je znatno ubrzan, a sve zahvaljujući kontinuiranoj isporuci Pfizerovih vakcina iz kontinentalne Velike Britanije.\nOva sloboda podrazumijeva i otvaranje granice sa Španijom koja je bila zatvorena usljed drugog lockdowna kada su bila zabranjena mnoga putovanja izvan područja Gibraltara.\nOni koji su primili obje doze vakcine dobili su tzv “vakcinalne kartice” – dokument koji će stanovnicima omogućiti da putuju u druge zemlje.\nTokom tog perioda, vlada Gibraltara je registrovala punktove sa besplatnim testiranjem na koronavirus za sve osobe starije od 16 godina\nPodsjetili su da je za njih bila iznimno teška zima dolaskom britanskog i španskog soja koronavirusa usljed čega je bio veliki broj zaraženih i umrlih. Međutim, s obzirom na trenutnu atmosferu na Gibraltaru, lokalno stanovništvo se nada da će ovo ljeto dočekati kao i u godinama prije pandemije, piše CNN.\nPrethodni članakNovi potres kod Gline. Magnituda je 4.2\nNaredni članakU Kantonu Sarajevo povećane naknade za korisnike socijelne zaštite


Međunarodna koalicija bombardovala sirijsku vojsku - Sputnjik Srbija\n09:10 07.12.2015 (osveženo 11:27 07.12.2015) Preuzmite kraći link\nAvijacija međunarodne koalicije bombardovala je pozicije sirijske armije, predvođene predsednikom Bašarom el Asadom, u provinciji Dejr el Zor i ubila četiri sirijska vojnika, saopštio je izvor iz sirijske vojske.\nPrema njegovim rečima, u vazdušnim napadima ranjeno je još 16 vojnika, uništeno je skladište municije, a oštećena su i dva tenka.\n„Vazdušne napade je sprovela međunarodna koalicija koju predvodi vojska SAD“, rekao je izvor.\nKoalicija predvođena SAD sprovodi vojnu operaciju u Siriji od septembra 2014. godine, bez dozvole Saveta bezbednosti UN i sirijskih vlasti. Rusija, sa druge strane, bombarduje pozicije terorista od 30. septembra ove godine i to na poziv sirijskog predsednika Bašara el Asada.\nProvincija Dejr el Zor nalazi se u istočnoj Siriji i uglavnom je pod kontrolom terorista DAEŠ-a (Islamske države). Ovaj deo Sirije od velike je teroristima važnosti, jer obiluje naftnim bušotinama koje su izvor finansiranja DAEŠ-a.\nKoalicija negirala napad\nKoalicija na čelu sa SAD negirala je da su njeni avioni izvršili vazdušne napade u Siriji.\n„Videli smo te sirijske izveštaje, ali mi nismo juče izvršili nikakve napade u provinciji Deir el Zor“, izjavio je portparol koalicije, pukovnik Stiv Voren, a prenela je agencija AFP.\nOn je dodao da je koalicija koja se u Siriji bori protiv DAEŠ-a juče gađala područje oko 55 kilometara jugoistočno od mesta gde su navodno ubijeni sirijski vojnici, u blizini grada Ajaš.\n„Na području koje smo gađali juče nije bilo ljudi, pogodili smo samo jedan izvor vode“, rekao je Voren.\nsirijska vojska, sirijski konflikt, bombardovanje, međunarodna koalicija, Sirija


Porsche i Škoda bezbedni u okviru Volkswagenovog plana restruktuiranja - Auto Republika\nPočetna Life Biznis Porsche i Škoda bezbedni u okviru Volkswagenovog plana restruktuiranja\nNa prvom mestu, cilj je da se poboljša profitabilnost.\nTokom jučerašnje godišnje konferencije za medije u Volfsburgu, Volkswagen grupa je objavila da će uskoro predstaviti brojne modele glavnih marki korporacije. Na konferenciji, koja je trajala dva i po sata, bačeno je nešto više svetla na planove VAG-a da restruktuira portfolio, dok će prvi detalji biti obelodanjeni kasnije tokom godine.\n„Mi smo u fazi revidiranja portfolija, a u drugoj polovini godine ćemo moći nešto više da kažemo povodom toga“, rekao je šef VW grupe, Herbert Dis, dodavši da će kompanija nastojati da optimizuje svoje operacije i poboljša profitabilnost.\nNavodno, neke od marki u okviru grupe bi mogle biti na prodaju tokom narednih par godina, ali budućnost je osigurana za Porsche i Škodu, dva trenutno najprofitabilnija brenda unutar koncerna. S druge strane, i nemački proizvođač sportskih automobila i češka marka koja se oslanja na jeftinija izdanja bazirana na VAG platformama, neće moći da razviju novu arhitekturu bez učešća VW-a.\n„Ponekad se potcenjuje do koje je mere Porsche isprepletan unutar grupe. Čak 80 odsto njegove proizvodnje zavisi od Audijevih platformi. Porscheova dobit iz poslovanja od 17,5 odsto je moguća samo u okviru grupe. Isto važi i za Škodu“, dodao je Dis.\nIzveštaji iz 2018. i 2017. sugerišu da bi neke od „sporednih“ filijala grupe, poput Scanije, MAN-a i Ducatija, mogle da se ponude na prodaju drugim proizvođačima. Sve tri kompanije su deo VAG-ovog proizvodnog portfolija, ali bi bi mogle da budu među prvima kojima preti opasnost da budu prodate.\nTokom jučerašnjeg događaja za medije, takođe je potvrđeno da bi kumulativno, marke pod Volkswagenovim krovom, trebalo da prodaju 22 miliona vozila u narednih deset godina. Da bi ostvario ovaj više nego ambiciozan plan, nemački proizvođač će lansirati 70 električnih ili „plug-in“ vozila.\ntagovi: izdvojeno porsche škoda VAG volkswagen vw grupa\nprethodno Majk Menli kaže da FCA napreduje ali je u isto vreme otvoren za partnertvo\nsledeće Dobit kompanije BMW niža za skoro 17% u odnosu na 2017.


Petković upoznao ambasadora Turske sa jednostranim potezima Prištine - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Petković upoznao ambasadora Turske sa jednostranim potezima Prištine\nPetković upoznao ambasadora Turske sa jednostranim potezima Prištine\nDirektor Kancelarije za Kosovo i Metohiju dr Petar Petković sastao se danas sa ambasadorom Republike Turske u Republici Srbiji, Hamijem Aksojom, sa kojim je razgovarao o političko - bezbednosnoj situaciji u pokrajini, u svetlu poslednjih događaja na severu KiM.\nPetković je sagovornika upoznao sa jednostranim potezima Prištine koji su generator tenzije na severu Kosova i Metohije i koji ugrožavaju mir i bezbednot na terenu, ali i u celom regionu. Nedavne krizne situacije na severu pokrajine i odbijanje Prištine da implementira postignute dogovore u Briselu, pre svega one koje se odnose na formiranje Zajednice srpskih opština, pravosuđe i energetiku, stalni su izvor tenzija i izazivaju našu veliku zabrinutost za bezbednost srpskog naroda na KiM, naglasio je direktor Petar Petković.\nPetković je, takođe, upozorio da Alјbin Kurti ne namerava da se zaustavi u provokacijama i pritiscima na Srbe i u tom smislu treba tumačiti njegovu današnju izjavu da na Kosovu i Metohiji neće dozvoliti „bosnizaciju“, odnosno formiranje Zajednice srpskih opština. Direktor Petković je konstatovao da svako pronalaženje izgovora za neispunjavanje preuzetih obaveza potkopava same temelјe dijaloga i opredelјenje za rešavanje nesuglasica mirnim i političkim sredstvima.\nZato će, na prvom sledećem sastanku u Briselu glavna tema biti formiranje Zajednice srpskih opština, sa čime se saglasila i Evropska unija u svom poslednjem saopštenju po pitanju dijaloga, podsetio je Petković. Po rečima direktora Kancelarije za Kosovo i Meohiju ZSO ima cilј da zaštiti položaj i prava srpskog naroda na KiM, a poslednjih nedelјa bili smo svedoci povećanog broja etnički motivisanih napada na Srbe, na ugrožavanje njihove imovine i egzistencije u celini.\nIako je više nego očigledno da Priština nije zainteresovana za suštinski napredak u dijalogu, Beograd ostaje dosledno opredelјen za rešavanja nesuglasica za pregovaračkim stolom i stvaranje preduslova za trajnu bezbednosnu stabilizaciju na zapadnom Balkanu, zaklјučio je direktor Kancelarije za Kosovo i Metohiju dr Petar Petković.


Istovremene eksplozije pogodile tri grada u Maliju - Svet - Dnevni list Danas\nPočetna » Svet » Istovremene eksplozije pogodile tri grada u Maliju\nIstovremene eksplozije pogodile tri grada u Maliju\nSimultani napadi izvršeni su danas na tri grada u severnom Maliju – Kidal, Gao i Menaka, na vojne kampove gde su smeštene međunarodne snage, javili su stanovnici i zvaničnik Ujedinjenih nacija.\n0Piše: Beta/AP 30. novembra 2020. 10.52\nStanovnik Kidala Sulejman Ag Mohamed Ali rekao je da je čuo više od 10 eksplozija iz pravca kampa mirovnih snaga UN i vojnika iz francuske misije Barkan.\nJedan zvaničnik UN potvrdio je da su izvršeni napadi na tri grada i rekao da su rakete pale jutros na kamp u Kidalu i istovremeno su bili slični napadi u mestima Gao i Menaka.\nZa sada nema drugih detalja o napadima.\nNi jedna grupa nije preuzela odgovornost za simultane napade ali oni liče na napade ekstremističkih grupa vezanih za Al Kaidu koji sprovode napade u severnom i centralnom Maliju.\nČesti su napadi na kampove međunarodnih snaga u toj zemlji ali ovo je prvi put da su skoro istovremeno napadnuti gradovi udaljeni nekoliko stotina kilometara jedan od drugog, što je znak sposobnosti koordinacije ekstremističkih grupa u Maliju.\nFrancuske snage u okviru misije Barkan deluju na području Malija od 2014. Predsednik Francuske Emanuel Makron i lideri Grupe pet zemalja Sahela, koju čine Mali, Niger, Burkina Faso, Mauritanija i Čad, postigli su dogovor o planu borbe protiv džihadista u tom delu Afrike.\nmedjunarodne snage, sinhronizovani napadi, teroristicki napadi, Ujedinjene nacijeRepublika Mali\nDvojica francuskih vojnika ubijena u Maliju\nTri francuska vojnika ubijena u bombaškom napadu u Maliju\nZaboravljeni rat u Maliju


Cene | Ustanova socijalne i zdravstvene zaštite, Dom za smeštaj odraslih i starijih “SVT- TRIFUN” USTANOVA SOCIJALNE ZAŠTITE Dom za smeštaj odraslih i starijih “SVT- TRIFUN”\nCene smeštaja se odredjuju prema potrebama i težini korisnika-pacijenata, objekta u kome se nalazi, vrsti sobe i same usluge, što se dogovara prilikom smeštanja u Dom a potpisivanjem ugovora se ta cena i garantuje na neograničen vremenski period.\nU cenu smeštaja uključen je svakodnevni rad doktora opšte medicine i ostalog medicinskog osoblja izuzev fizioterapeta, ishrana je uskladjena prema potrebi svakog korisnika zatim održavanje lične higijene, gardarobe i prostora.\nObaveze srodnika pored plaćanja smeštaja odnose se i na obezbedjivanje lekova i eventualno pelena.\nNIKADA se ne može desiti da se ugovorena cena promeni ili da se srodniku nešto stavi na teret ako on lično ne traži neku dodatnu uslugu ili pismeno odobri ponudjenu od strane lekara ili fizioterapeta a što mora biti usmereno rešavanju zdravstvenog problema u kome se stari ljudi mogu naći bez obzira gde borave.\nToplo preporučujemo da se poziva na telefon 063 437 043 gde će se dobiti apsolutno sve informacije, o cenama, slobodnim mestima, načinu rada i svim pojedinostima koje će olakšati izbor onoga što je najbolje za odredjenu osobu.


EU uspostavlja mehanizam za donacije i preprodaje vakcina\nTanjug 6. januara 2021. 15:12\nBRISEL, 6. januara ( Tanjug) – Eropska unija je u procesu uspostavljanja mehanizma koji bi trebalo da olakša donacije i preprodaje vakcina protiv kovid-19 koje je rezervisala za svoje potrebe, saopštila je Evropska komisija.\nPovodom pisma 13 zemlja članica EU koje su od Evropske komisije zatražile veći angažmna na obezbeđivanju vakcina za zemlje istočnog evropskog susedstva, u Briselu naglašavaju da se radi na organizovanju pomoći ”svim susedima”.\n”Od početka je jasno da tražimo najbolje načine da pomognemo Zapadnom Balkanu, ali i našim susedima sa istoka i juga”, izjavila je portparolka Komisije Ana Pisonero.\nPisonerovoa je ponovila stav EK da je vakcina protiv kovid-19 ”globalno javno dobro” koje mora biti dostupno svima.\nOna navodi da se pored učešća EU i međunarodnom mehanizmu za navavku vakcina Kovaks, EU angažuje direktno sa svojim susedima kroz bilateralno ustupanje svojih doza vakcina, odnosno pomoć u kupovini vakcina uz saradnju sa evropskim i međunarodnim finansijskim institucijama.\nProšle nedelje EU je izdvojila 70 miliona evra za nabavku vakcina za zemlje Zapadnog Balkana.


Nikezić (SSP): Predstavnici vlasti kapitulirali pred interesom stranih banaka - Radio Sto Plus\nNikezić (SSP): Predstavnici vlasti kapitulirali pred interesom stranih banaka\nPredsednik odbora za privredu i finansije Stranke slobode i pravde (SSP) Dušan Nikezić izjavio je danas da su predstavnici vlasti, „kapitulirali pred interesom stranih banaka“. Nikezić je u pisanoj izjavi naveo da je vlast „namerom da autentičnim skupštinskim tumačenjem Zakona o obligacionim odnosima sramno...\nPredsednik odbora za privredu i finansije Stranke slobode i pravde (SSP) Dušan Nikezić izjavio je danas da su predstavnici vlasti, „kapitulirali pred interesom stranih banaka“.\nNikezić je u pisanoj izjavi naveo da je vlast „namerom da autentičnim skupštinskim tumačenjem Zakona o obligacionim odnosima sramno štitite profite stranih banaka“, potvrdila „da joj nije stalo ni do građana ni do privrede“.\n„Zašto niste naterali banke da sve procedure, takse, kamate i provizije izjednače sa onima u EU, čime bi i građanima i privredi uštedeli stotine miliona evra godišnje? Odakle vam ideja da rušite pravni sistem zemlje i onemogućite građane da ostvare pravdu pred sudovima i naplate ono što su im banke protivzakonito otele, samo da bi strane banke zaradile još više“, rekao je Nikezić.\nPrema njegovim rečima, „jasno je da država najviše duguje stranim bankama i da pet najvećih stanih banaka, samo u obveznicama, od države potražuju preko tri milijardi evra“.\n„Ovakvim potezima ste izgubili svaki profesionalni i moralni kredibilitet, pa je zato jedino pošteno da napustite svoje funkcije i zaposlite se u nekoj od stranih banaka“, naveo je Nikezić.


DESETI SAJAM PREDUZETNIŠTVA U ČETVRTAK U VALJEVU | Marsh online\nDESETI SAJAM PREDUZETNIŠTVA U ČETVRTAK U VALJEVU\nDatum: October 17, 2016\nU četvrtak, 20. oktobraod 12.00 do 16.00 časova, u hotelu Grand u Valjevu biće održan deseti Sajam preduzetništva, koji se organizuje u okviru projekta „Šansa za novi početak“.\nNa Sajmu će biti predstavljeno oko 200 konkretnih preduzetničkih ideja za pokretanje posla, koje su razvrstane po visini investicije, kao i po delatnostima na: proizvodnju, usluge, trgovinu i poljoprivredu.\n„Šansa za novi početak“ je projekat za razvoj preduzetništva, koji su u novembru prošle godine pokrenuli Srpska asocijacija menadžera (SAM) i agencija DNA Communications, uz podršku Američke agencije za međunarodni razvoj (USAID).Predstojeći sajam u Valjevuse organizuje uz veliku podršku Grada Valjeva, Regionalne privredne komore Valjevo, kao i brojnih lokalnih partnera koji se bave preduzetništvom.\nU okviru sajma biće organizovana i edukativna predavanja na temu preduzetništva, a posetioci će moći i da se informišu o načinu na koji mogu da dođu do sredstava za podršku malim privrednicima.\nSvoje programe podrške preduzetništvu, finansijske i edukativne, izložiće i deset lokalnih partnera, koje mogu da pomognu budućim preduzetnicima da realizuju svoje poslovne ideje. Svim posetiocima sajma će biti predstavljeni osnovni izazovi preduzetništva, uspešne priče preduzetnika koje su svoje inicijative pokrenuli, kao i organizacije i instituacije kojima se mogu obratiti za dalje informacije i savete u svom gradu.\nCilj projekta je da podigne razvoj preduzetničke svesti kod mladih, ali i da pokrene i podrži sve radnike preduzeća u restrukturiranju, koji žele da pokrenu sopstveni biznis, sami, sa članovima svojih porodica, ili udruženi i da im projekat u tome pomogne idejama, informacijama, predlozima, preporukama i podrškom.\nDo sada je održano devet sajmova preduzetništva i to u Nišu, Kruševcu, Subotici, Somboru, Kragujevcu, Leskovcu, Užicu, Beogradu i Čačku gde je zabeleženo veliko interesovanje građana.\nSvi posetioci Sajma će dobiti besplatne savete i materijale o tome šta je sve potrebno za pokretanje biznisa, kako mogu da smanje rizik i kolika su neophodna početna sredstva.\nPrethodno : U subotu se održava akcija pešačenja i planinarenja\nSledeće : Stvaranje uslova za ekonomsku saradnju


RTCG - Radio Televizija Crne Gore - Nacionalni javni servis :: Region :: Vučić: Nema odlaganja izbora, "za" glasalo 60,48 %\n16. 01. 2022. 22:28 >> 22:39 4\nPredsjednik Srbije Aleksandar Vučić izjavio je večeras da je nešto više od 60 odsto glasača podržalo predložene ustavne promjene na danas održanom referendumu.\nNa konferenciji za novinare u sjedištu Srpske napredne stranke (SNS), Vučić je rekao da je za potvrđivanje ustavnih promjena na referendumu glasalo 60,48 odsto birača, a protiv je bilo 39,52 odsto učesnika glasanja.\nOn je naveo je u regionu Centralne Srbije za promjene glasalo 66,48 odsto svih izašlih na referendum.\nU Vojvodini je 60,3 odsto birača podržalo promjene, a u Beogradu je za izmjene glasalo 45,4 odsto građana.\n"Čestitam građanima Srbije, oni su izglasali ustavne promjene na referendumu. Čestitam svima koji su glasali i za 'da' i za 'ne', to je bilo njihovo demokratsko opredjeljenje", kazao je on.\nDodao je da "gotovo nigdje nije bilo nikakvih problema" i da je zadovoljan kako je referendumski proces danas protekao.\n"Srbija je ovim danas poslala veoma pozitivnu sliku u svijet. Vjerujem da ćemo uspjeti u narednom periodu da uradimo nešto po pitanju dalje demokratizacije, po pitanju nezavisnosti sudstva i samostalnosti tužilaštva", istakao je on.\nKomentarišući saopštenja nekih opozicionih stranaka koje su navele da je referendum "doživio krah" i da će zbog toga biti odloženi predstojeći izbori, Vučić je rekao da nema ništa protiv da se svaki put dogodi "takav krah".\nVučić je rekao da će izbori biti održani 3. april i da nema odlaganja.\nPitanje na koje su građani odgovarali sa "da" ili "ne" glasi "Da li ste za potvrđivanje Akta o promjeni Ustava".\nSrbija Aleksandar Vučić Srbija referendum


Pogledajte snimak eksplozije u Ankari, najmanje 30 ljudi poginulo (VIDEO)\nNaslovnica NAJNOVIJE Svijet Pogledajte snimak eksplozije u Ankari, najmanje 30 ljudi poginulo (VIDEO)\nTurska – Najmanje 30 ljudi poginulo je u dve eksplozije u Ankari, glavnom gradu Turske. Mediji javljaju da je reč o samoubilačkom napadu. Pogledajte snimak eksplozije koja se dogodila dok demonstranti igraju kolo.\n“Raša tudej” javlja da su se eksplozije dogodile na raskrsnici u blizini centralne železničke stanice u Ankari, kroz koju saobraća oko 180 vozova dnevno, kao i da se na licu mesta nalazi nekoliko vozila hitne pomoći.\nMeta napada bio je mirovni marš opozicije koja poziva na okončanje nasilja sa kurdskim separatistima, pripadnicima Radničke partije Kurdistana (PKK). Više opozicionih stranaka levice za danas su zakazale demonstracije na mestu eksplozije.\nNa video snimku agencije Dogan, vide se ranjenici koji su bili uključeni u organizaciju marša, kako leže na zemlji, dok stotine ljudi luta ulicama.


Izuzetno interesovanje za nepersonalizovane Bus-plus kartice\nNaslovna » BG servis » Izuzetno interesovanje za nepersonalizovane Bus-plus kartice\nAh Neša 3. februar 2012. BG servis 3 komentara\nVećina Beograđana pokazala je da u potpunosti razume prednosti koje im, u sistemu plaćanja javnog prevoza, donose elektronske „pametne“ kartice, što pokazuje i podatak o izuzetnom interesovanju za kupovinu nepersonalizovanih Bus-plus kartica.\nOvu vrstu kartica do sada je kupilo 82.400 građana. Plastične nepersonalizovane kartice namenjene su onim putnicima koji javni gradski prevoz ne koriste svakodnevno, čija je prednost što jednu karticu može da koristi više lice. Takođe, izdavanje personalizovanih Bus-plus kartica potpuno je normalizovano, jer je zakazivanje potpuno eliminisalo gužve. Tu karticu je do sada izvadilo više od pola miliona građana.\nSve vrste Bus-plus kartica prodaju se na 800 prodajnih mesta u gradu, dok pojedinačne karte mogu da se koriste do kraja februara. (Beoinfo)\nPrethodni Izložba „Amerikana“ u glavnom holu DOB\nSledeći Vampiri u Sava centru


Tanjug 11. septembra 2019. 10:50\nBEOGRAD – Jen se u utorak zadržao na petonedeljnom minimumu u odnosu na dolar.\nPrinosi na 30-godišnje nemačke obveznice porasli su i prešli na pozitivnu teritoriju, prvi put posle više od mesec dana, dok su se referentni prinosi na američke obveznice povećali na tronedeljni maksimum, s obzirom da su investitori ulagali u rizičniju imovinu.\nViši prinosi na američke hartije od vrednosti uticali su na jačanje dolara u odnosu na korpu valuta, prekinuvši četvorodnevni pad.\nU odnosu na dolar, jen je pao na petonedeljni minimum od 107,50 jena, najslabiji nivo od početka avgusta, dok je evro u velikoj meri bio stabilan na 1,104 dolara.\nFunta je bila stabilna dok je britanski parlament glasao za blokiranje predloga premijera Borisa DŽonsona za vanredne izbore, što ga je nateralo da obeća da će osigurati dogovor o Bregzitu na samitu Evropske Unije sledećeg meseca.\nMeđubankarsko devizno tržište u utorak se otvorilo na nivou od 117,35/65. Tokom prepodnevnog dela trgovanja dinar je oslabio na 117,40/70.\nObim zabeležen na međubankarskom tržištu do 12,30 časova iznosio je 13 miliona evra po prosečnom kursu od 117,6119. Tokom popodnevnog dela trgovanja nije bilo promena. Tržište se zatvorilo na nivou od 117,40/70.\nObim na međubankarskim prekonoćnim pozajmicama (BEONIA) je iznosio 150 miliona dinara na nivou od 1,26 do 1,27.


Proslava Dana pobede\nAmerički državni sekretar Džon Keri polaže venac na Spomenik neznanom junaku u Parizu\nŠirom Evrope i u SAD obeležava se 70 godina od pobede nad nacizmom i kraja Drugog svetskog rata\nU čast američkih ratnih veterana iz Drugog svetskog rata, u Vašingtonu je priređena ceremonija u okviru koje su ratni avioni iz tog vremena preletali nebom iznad glavnog grada Amerike.\nU svom redovnom nedeljnom obraćanju naciji, predsednik Barak Obama je odao poštu svima onima koji su služili u ratu, nazvavši ih pripadnicima generacije koja je “doslovce spasila svet”. On je apelovao na Amerikance da se još jednom posvete slobodama za koje su se borili.\nFrancuski predsednik Fransoa Oland, takođe je pozvao na jedinstvo, rekavši da je Dan pobede, “pobeda jednog ideala nad totalitarnom ideologijom”. U Parizu u kojem je održana velika proslava povodom poraza Nemačke 1945. – predsednik Oland je položio je venac na Spomenik neznanom junaku čemu je prisustvovao i američki državni sekretar Džon Keri.\nU Britaniji su takođe održane brojne komemoracije, kao i ulični koncerti i zabave, kako bi se prizvao duh slavlja pre 70 godina. U komemoracijama je učestvovao i premijer Dejvid Kameron, dok će kraljica Elizabeta u nedelju prisustvovati ceremoniji zahvalnosti u Vestminsterskoj opatiji.\nRusija sutra obeležava kraj Drugog svetskog rata velikom vojnom paradom na Crvenom trgu, kojoj će prisutvovati veliki broj međunarodnih zvaničnika.


Norveška kompanija “Telenor” potvrdila je da postoji interesovanje za preuzimanje njenog poslovanja u mobilnom sektoru u Srbiji, Mađarskoj, Crnoj Gori i Bugarskoj\n"Kompanija “Telenor” je dobila nezatražene ponude za preuzimanje njenog portfolija poslovanja u Centralnoj i Istočnoj Evropi", navodi se u saopštenju postavljenom na zvaničnoj internet stranici norveške kompanije.\nIz “Telenora”, koji u Srbiji ima više od tri miliona korisnika, poručuju da bi razmatranje dostavljenih ponuda trebalo da bude završeno do kraja marta, ali i da to neće uticati na njeno poslovanje, klijente i zaposlene.\n"Kompanije “Telenora” u regionu CIE imaju snažnu tržišnu poziciju i solidne finansijske rezultate, i u prošloj godini su imale udeo od 9 odsto u ukupnim prihodima Telenor Grupe", navodi se još u saopštenju kompanije.\nBugarski portal "EUScoop" piše da će poslovanje “Telenora” na Balkanu biti prodato za dve milijarde dolara.\nMediji već duže vreme špekulišu sa podatkom da je norveški mobilni gigant u pregovorima sa fondom KKR iz Sjedinjenih Američkih Država o prodaji svog biznisa na Balkanu. “Telenor” u Srbiji posluje još od 2006. godine kada je za 1,5 milijardi evra kupio Mobi063.\n"Telenor" obezbedio 4G+ mrežu za trećinu građana Srbije


Plati karticom i pobedi: Počelo takmičenje „Šampioni bezgotovinskog plaćanja”\nPod sloganom “Plati karticom i pobedi”, prvog dana jula startovalo je takmičenje gradova i opština “Šampioni bezgotovinskog plaćanja”, koje organizuju Kancelarija za IT i eUpravu, u saradnji s NALED-om i uz podršku kompanija Mastercard i Visa.\nLokalne samouprave koje budu najuspešnije u motivisanju građana i privrede da takse, naknade i poreze plaćaju karticama zaslužiće vredne nagrade među kojima su dečije igralište i izrada internet prezentacije.\nU takmičenju učestvuje 60 gradova i opština sa teritorije Republike Srbije koji su pokazali spremnost da modernizuju svoje šalter sale i uvedu uslugu bezgotovinskog plaćanja za građane i privredu. Pobednici će biti izabrani prema broju ostvarenih plaćanja karticom na šalteru lokalne samouprave u odnosu na broj stanovnika, od 1. jula do 31. decembra.\n“Takmičenje je jedna od aktivnosti predviđena novim Nacionalnim programom za suzbijanje sive ekonomije koja je usmerena na smanjenje upotrebe gotovine, imajući u vidu da je keš generator nelegalne trgovine i utaje poreza. Ovakvim akcijama želimo da razvijamo kulturu bezgotovinskog plaćanja, gradimo efikasnu i transparentnu javnu upravu i omogućimo građanima da sve poslove oko pribavljanja dokumenata i plaćanja taksi i naknada završe na šalteru institucije, bez odlaska u poštu ili banku”, izjavio je doc. dr Mihailo Jovanović, direktor Kancelarije za IT i eUpravu.\nIako na prodajnim mestima u Srbiji ima skoro 90.000 POS terminala, to je i dalje dva i po puta manje od evropskog proseka, i na mnogim mestima nije moguće platiti karticom. Zato je za svih 60 lokalnih samouprava koje su se uključile u takmičenje obezbeđena besplatna instalacija POS terminala i brendiranje šaltera. Prvih pet šampiona dobija internet prezentaciju „U službi građana“ po ugledu na sajt Vlade Republike Srbije, a nagrada za pobedničku lokalnu zajednicu je dečije igralište u vrednosti od 20.000 evra.\nGrađani i privreda mogu da provere da li je njihova lokalna samouprava uvela mogućnost plaćanja karticom i saznaju više informacija o takmičenju na nacionalnom portalu www.uzmiracun.rs.\nPut uspešnih reformi kreće od privrede i lokalnih samouprava\nNALED: Kupac obveznik poreza na prenos apsolutnih prava\nDržavama jugoistočne Evrope potrebna platforma za razmenu najuspešnijih reformi


Tegeltija: Plan Vlade RS je da ograniči plate u javnom sektoru – mojKontakt portal – Radio Televizija Kontakt\nMinistar finansija Republike Srpske Zoran Tegeltija izjavio je danas da je plan Vlade Srpske smanjenje javne potrošnje i ograničenje fonda plata za zaposlene u javnom sektoru.\n“Vlada Republike Srpske je ograničila plate za zaposlene u javnom sektoru, a nekim od lokalnih zajednica nismo dali saglasnost za rebalans budžeta jer je bilo planirano povećanje plata za zaposlene u administraciji”, kaže Tegeltija.\nTegeltija: Raste naplata prihoda od direktnih poreza\nMinistar finansija Republike Srpske Zoran Tegeltija rekao je da Poreska uprava Republike Srpske u ovoj godini bilježi znatan rast naplate prihoda po osnovu direktnih poreza, prevashodno po osnovu naplate poreza na dobit.\n“Postoji mogućnost reprograma poreskih obaveza koje smo mi zakonom definisali i veliki broj preduzeća u Republici Srpskoj koristi tu mogućnost”, rekao je Tegeltija u Narodnoj skupštini Srpske tokom poslaničkih pitanja i odgovora “Aktuelni čas”.\nKada je riječ o nenaplaćivanju poreza i doprinosa, Tegeltija je naveo da veliki problem predstavlja činjenica da određeni broj preduzeća odlazi u stečaj.\n“Poreska uprava Republike Srpske čini velike napore da se tekuće naplate poreza i doprinosa vrše uredno i što je moguće u većem obimu”, istakao je Tegeltija.\nOn kaže da određeni broj javnih preduzeća kasni sa izmirenjem obaveza, ali da sva ta preduzeća imaju reprograme za plaćanje poreza i doprinosa za koje plaćaju kamatu.\nGovoreći o mogućnosti dostavljanja izvještaja o radu Fonda solidarnosti Narodnoj skupštini Republike Srpske, Tegeltija je istakao da nema nikakvih prepreka da taj izvještaj bude dostavljen parlamentu Srpske.\n“Upravni odbor Fonda solidarnosti donosi takvu odluku. Upravni odbor Fonda na sjednicama redovno raspravlja o radu i prikupljenim sredstvima na računu Fonda”, istakao je Tegeltija.


Tokom slobodnog dana na Evropskom prvenstvu za košarkašice u Beogradu, pred polufinalne i mečeve za plasman koji su na programu u subotu 6. jula, u Skupštini Grada održan je svečani prijem za delegacije reprezentacija učesnica, čelnike KSS i FIBA i predstavnike medija. Ispred KSS prijemu je prisustvovao predsednik Predrag Danilović, dok je našu reprezentaciju predstavljala selektorka Marina Maljković.\nDomaćin je bio predsednik Skupštine Grada Nikola Nikodijević koji je pozdravio goste i dao uvodnu reč.\n– Izuzetno nam je drago što smo dobili priliku da organizujemo 37. Evropski šampionat za žene, inače smo poznati kao sportska nacija, pre svega zemlja košarke. Imali smo u proteklih nekoliko decenija privilegiju da organizujemo brojna velika takmičenja u Beogradu i ono što mogu da vam kažem jeste da su odavde svi uvek odlazili sa pozitivnim iskustvima i lepim sećanjima i verujem da će tako biti i posle ovog prvenstva. U ovoj sali smo imali priliku da ugostimo brojne svetske i evropske prvake proteklih godina, ovo je dvor u kome dočekujemo naše osvajače medalja i sama činjenica da se danas nalazimo ovde govori da ste svi već šampioni. Želim da čestitam Marini Maljković na sjajnom rezultatu naše reprezentacije, da pozovem sve Beograđane da sutra uveče budu u beogradskoj Areni i podrže Srbiju u borbi za medalju, a isto tako tu publiku pozivam da na fer i sportski način pozdravi i druge reprezentacije. Želim vam svima puno sportske sreće i uspeha, da ponesete lepa iskustva iz Beograda i nadam se da ćemo imati priliku ponovo da se sretnemo u našem glavnom gradu. I na kraju, privatna poruka: mnogo puta sam u prethodnih desetak godina bio domaćin dočeka našim osvajačima medalja, Saša Danilović i Marina Maljković to znaju. Želim vam puno sreće i nadam se da ćemo imati jednu dobru žurku u nedelju uveče, ovde u Skupštini Grada…\nBrojnim uglednim zvanicama obratio se i predsednik KSS Predrag Danilović.\n– Imam veliko zadovoljstvo da vas u ime Košarkaškog saveza Srbije, kao suorganizatora Evropskog prvenstva za žene sve pozdravim i zahvalim vam se na svemu što ste do sada učinili da ovaj šampionat Evrope prođe u dobroj, sportskoj atmosferi i fer nadmetanju. Sa naše strane, velika zahvalnost svima koji su pomogli u organizaciji, Vladi Republike Srbije, ministarki Mihajlović, ministru Udovičiću, Gradu Beogradu, Gradu Nišu, Gradu Zrenjaninu, ali i svim ljudima koji su prethodnih meseci predano radili i predano rade da ovo prvenstvo bude jedno od najbolje organizovanih Evropskih prvenstava. Želeo bih da čestitam svim ekipama na prikazanim igrama do sada, a naročito na srčanosti koju su košarkašice prikazale u utakmicama koje su za nama. Predstoji ono glavno, četiri reprezentacije su ostale u borbi za evropski košarkaši tron i ja im ovom prilikom želim puno sreće. Neka pobedi najbolji, a dozvolićete mi da izrazim veru da će to biti reprezentacija Srbije i da svojoj zemlji poželim najviše sreće i uspeha – poručio je Danilović.\nU ime svetske kuće košarke je govorio izvršni direktor FIBA Evropa Kamil Novak.\n– Zadovoljstvo mi je što sam danas na mestu gde smo pre sedam meseci imali žreb za Evropsko prvenstvo, a danas nas samo dva dana deli od velikog finala. Iza nas je mnogo uzbudljivih utakmica, a pred nama najvažnije – utakmice za medalje i plasman na kvalifikacione turnire za Olimpijske igre. Mislim da je nivo na kome je ženska košarka viši od onoga na kome je bila pre dve godine na EP u Pragu. Sve to pokazuje da smo na pravom putu. Čestitam KSS na sjajnom organizaciji, sjajnom projektu u kome je danas učestvovalo preko stotinu devojčica… Hvala Vladi Srbije, Gradu Beogradu, KSS i svima koji su pomogli da ovo prvenstvo bude na visokom nivou – rekao je Novak.


Jorgovanka Tabaković plagirala značajan deo doktorata - Ozonpress :: internet portal\nTag: Doktorat, JORGOVANKA, plagirala, Tabaković, značajan\nPrema nalazima Turnitin-a, oko 12 odsto teksta iz doktorata bazirano je na knjizi „Monetarno-kreditni i devizni sistem„ profesorke Lidije Barjaktarović. Reč je o udžbeniku za studente Poslovnog fakulteta Univerziteta Singidunum, objavljenom 2010. godine.\nTako je Tabaković iz ovog udžbenika doslovno prepisala celokupna potpoglavlja pod nazivom „Funkcije centralne banke u tržišnoj privredi“ i „Makroekonomski ciljevi i monetarna politika centralne banke„, uz dodavanje svoja dva pasusa.\nU određenim delovima teksta se mogu pronaći i greške u pisanju reči, koje podsećaju na jednostavno kopiranje originalnog teksta, pa je na primer u jednoj rečenici ostala crtica kod reči „pret- postavka“ koja je u knjizi profesorke Barjaktarović posle crtice prešla u novi red.\nJoš jedan često korišćeni izvor jesu radovi nekadašnjeg savetnika u Narodnoj banci Srbije, Nikole Tasića, danas predavača Visoke škole za poslovnu ekonomiju i preduzetništvo – PEP. CINS je pronašao četiri Tasićeva teksta koja su bez citiranja korišćena u doktoratu, od kojih je samo jedan naveden u literaturi.\nU potpoglavlju o obaveznoj rezervi na strani 35 doktorata govori se o primeru Čilea. Identičan tekst nalazi se u radu „Efikasnost stope obavezne rezerve kao instrumenta monetarne politike„ čiji su autori Mirjana Palić i Nikola Tasić. Cele tri strane, odnosno 37 rečenica, su od reči do reči preuzete iz ovog teksta, uz vrlo sitne izmene, ali i iste greške u kucanju kao u originalnom radu.\nGrupa autora, među kojima je Tasić, u tekstu „Kanal kamatne stope u uslovima dolarizacije: slučaj Srbije„ u uvodnom poglavlju kaže:\nNa isti način Tabaković počinje potpoglavlje na strani 43 disertacije o ograničenjima dometa monetarne politike, s tim što autori u jednoj rečenici kažu: „Cilj ove analize je…“ dok u doktoratu piše: „Jedan od ciljeva ove disertacije je…“.\nJedan deo teksta u doktoratu je preuzet iz teksta pod nazivom „Prednostite i nedostatocite na konceptot na targetiranje na inflacijata” doktora Mehmeda Murića, objavljenog 2010. godine u makedonskom časopisu Ekonomija i biznis. Novinari CINS-a imali su uvid u srpsku i makedonsku verziju ovog rada.\nAnđela Milivojević, CINS\nšalin 21/12/2016 u 12:12 Odgovorite\nA vi mislite da ona zna da je plagijat, kada je platila izradu?!\ncacak 21/12/2016 u 12:19 Odgovorite\nOjadi nas, eto nam prosek plate u Srbiji kad ovakvi uvlakaci i neradnici, lazni doktori imaju plate 500.000 dinara!\n*** 22/12/2016 u 04:30 Odgovorite\nSamohrana majka,Kosovka Jorgovanka.\nFantomka 22/12/2016 u 08:42 Odgovorite\nDoktorat na univerzitetu Educons? Nema ovoj državi spasa! Ovi naprednjaci su bas napredni, napred Srbijo u propast!


Krvava nedelja: Osetljivo stanje u Izraelu, sve još može da sklizne u neočekivan razvoj događaja - Sputnjik Srbija\n07:52 23 Jun 2021\n21:13 10.05.2021 (osveženo 21:31 10.05.2021) Preuzmite kraći link\nTako situaciju u Izraelu posle višednevnih sukoba izraelske policije i Palestinaca u Jeruslimu vidi nekadašnji ambasador Srbije u Egiptu, Dragan Bisenić, koji smatra da uprkos obostranom granitiranju koje se danas dogodilo situacija neće eskalirati.\nStrahovanja su bila opravdana s obzirom na Dan Jerusalima kojim se obeležava datum kada je izraelska vojska na današnji dan 1967. godine zauzela Istočni Jeruslaim nastanjen Palestincima. U sukobima tokom jutra, prema podacima Palestinskog društva crvenog polumeseca, povređeno je 275 Palestinaca.\nBez novog zaoštravanje u Izraelu\nTradicionalni izlazak Jevreja na njihovo sveto mesto, Hramovu goru, je, međutim, izostao, jer je policija to zabranila kako bi izbegla veće sukobe. Hiljade policajaca i graničnih policajaca raspoređeni su širom Jerusalima i Starog grada od ranog jutra kako bi održali bezbednost tokom događaja koji su planirani za Dan Jerusalima.\nI američki Stejt department je saopštio da nema nikakvog opravdanja za upad izraelske policije u džamiju Al Aksa.\nČekalo se na odluku policije o Maršu koji ipak nije odložen, što je, takođe bilo u igri, ali je njegova tradicionalna maršruta prolaska kroz Damask kapiju i delove starog grada nastanjene Palestincima promenjena.\nIako, kaže, ima znakova širenja nasilja pošto su iz pojasa Gaze ispaljene rakete prema Izraelu, jer nije povukao snage ispred hrama, zbog čega je evakuisan parlament, a Izrael odgovorio vazdušnim napadima na položaje Hamasa u Gazi, naš sagovornik ipak smatra da to ne bi trebalo da bude najava zaoštravanja situacije. Tim pre što je Vrhovni sud Izraela za mesec dana odložio za danas zakazano ročište po žalbi više od 70 Palestinaca zbog najave iseljavanja palestinskih porodica iz Istočnog Jerusalima i naseljavanja Jevreja.\n„Može se pretpostaviti da je ova esklacija već doživela svoj vrhunac u petak i da je verovatno da će čak i Marš zastave i svi njegovi učesnici poslušati savete izraelskih snaga bezbednosti i da će se kloniti daljeg zaoštravanja situacije. Najopasnije bi, naravno, bilo ukoliko bi sve dalje eskaliralo i vodilo daljoj konfrontaciji koja bi mogla da se pretvori u neku od tih pređašnjih širih palestionskih akcija, poput prve i druge intifade“, kaže Bisenić za Sputnjik.\nI Amerika upozorila Izrael\nOn napominje da međunarodna javnost nije blagonaklono gledala na poteze izraelskih bezbednosnih snaga kada su čak ušli u džamiju Al Aksu u kojoj je i oko nje bilo hiljade muslimanskih vernika koji su obeležavali poslednji petak u mesecu Ramazanu.\n„Zbog tog događaja sutradan je protestovao američki Stejt department saopštivši da nema opravdanja za nasilje i za takvo uznemiravajuće krvoproliće u poslednjima danima Ramazana. UN su, takođe, pozvale Izrael da povuče odluku o prinudnom iseljavanju Palestinaca u Istočnom Jerusalimu koji je, kako UN navode, anektiran od strane Izraela, upozoravajuzći da bi njegove akcije mogle da predstavljaju i ratni zločin“, ističe naš sagovornik.\nBisenić podseća da je i portparol kancelarije za ljudska prava UN u Ženevi Rupert Kolvil rekao da Istočni Jerusalim ostaje deo okupirane teritorije na kojoj se primenjuje međunarodno humanitarno pravo.\nU sukobima palestinskih vernika i izraelske policije posle upada u džamiju u petak došlo je do sukoba u kojima je povređeno više od 200 palestinskih vernika, a u ponedeljak na Dan Jeruslaim 275 Palestinaca.\nBisenić ističe da se Marš zastave ove godine poklapa sa Ramazanom, muslimanskim svetim mesecom, kada inače postoji povišen nivo verskih osetljivosti, pa je tako čitava nedelja obeležena sukobima kakvi su, kako napominje, postojali i 2017. godine kada su se u dužem vremenskom periodu sukobljavale izraelske snage bezbednosti i palestinski vernici.\nPošto je Benjamin Netanjahu, koji posle održanih parlamentarnih izbora i dalje predsedava izraelsakom vladom, poručio da nijednom ekstremisti neće dozvoliti da destabilizuje mir i obećao da će odlučno sprovoditi zakon i red, ponovo su se oglasile SAD. Američki savetnik za nacionalnu bezbednost Džejk Saliven, u raugovoru sa izraelskim kolegom, je zatražio od Izraela da obezbedi mir.\no jerusalimu i Savet bezbednosti\nBisenić očekuje da će Savet bezbednosti UN, koju su tražili Palestinci povodom najnovije esklacije, pozvati na smirivanje situacijue u Jeruslaimu.\n„Posebno je važno da se obezbedi izvesno održavanje distance i neka fizička nedodirljivost dve strane, jer ulazak izraelskih snaga bezbednosi u područje džamije Al Aksa oduvek se doživljava kao snažna provokacija za palestinsku stranu i to gotovo uvek dovodi do zaoštravanja i sukoba“, kaže nekadašnji ambasador u Kairu.\nProšlog petka, u sukobima na Hramovoj gori, povređeno je 200 palestinskih vernika, a 90 završilo u bolnici.\npolicija, sukobi, Palestinci, Ramazan, Jerusalim\n07:40 Upozorenje od ranog jutra: Mnogi parametri u crvenom, RHMZ poručuje ― budite veoma obazrivi


RS: Udruženo rješavati nezaposlenost mladih – STUDOMAT.ba\nERASMUS: I dalje upitno finansiranje programa studentske razmjene u EU\nPrvi festival dizajna u BiH - SOS Dizajn Festival\nRS: Udruženo rješavati nezaposlenost mladih\nU procesu zapošljavanja zavodi za zapošljavanje treba da uzmu aktivniju ulogu i promovišu određena deficitarna zanimanja kod učenika u školama.\nKazao je ovo Obren Milošević iz Centara civilnih incijativa na jučerašnjoj konferenciji “Udružimo snage – zaposlimo mlade”, koja je održana u Banjaluci.\nCilj ove konferencije bio je da se odgovori na urgentan problem zajednice – kako udružiti sve relevantne učesnike u rješavanju problema nezaposlenosti mladih.\n“Kada je u pitanju detektovanje samih deficitarnih zanimanja, odnosno tržišta rada, potrebna je i saradnja sa Ministarstvom prosvjete i kulture RS. Pored toga, u privatnom sektoru potrebne su i mape resursa, te sinergija svih djelovanja sa institucijama kako bi zapošljavanje bilo poboljšano”, kazao je Milošević.\nSiniša Marčić, projektni konsultant agencije “Spektar”, izjavio je za Nezavisne novine da, prema njegovom iskustvu, postoje dvije kategorije ljudi – proaktivni, koji uglavnom pronađu posao, te oni drugi, koji čekaju da se stvari same poslože i da nešto “padne s neba”.\n“Takvi ljudi često ne nađu posao, nisu atraktivni poslodavcima, nisu konkurentni na tržištu rada. I kada dođu u poziciju da se bore sa proaktivnim ljudima, nemaju šansu i ostaju nezaposleni, te padaju u depresiju. Okolnosti kod nas nisu idealne, ali bez obzira na to, ljudi se mogu zaposliti”, rekao je Marčić.\nDa ovakve i slične konferencije znače mnogo, slaže se i Ljubinka Dragojević, samostalni stručni saradnik za nauku i obrazovanje u Odjeljenju za društvene djelatnosti ASBL, ističući da nezaposlenost mladih predstavlja veliki problem.\n“Da bismo na neki način doprinijeli rješavanju ovog problema, ASBL, pored redovnih, daje i stipendije za deficitarna zanimanja”, navela je Dragojevićeva.


Jeftini letovi iz Memmingena za Austriju - Avionske karte Memmingen Austrija - eSky.ba\nLetovi iz Memmingena za Austriju\nPretražite letove iz Memmingena za Austriju\nProvjerite najbolje ponude letova iz Memmingena za Austriju\n✔ Postoje li posebne ponude za letove iz Memmingena za Austriju na eSky.ba?\n✔ Mogu li se pobrinuti za osiguranje prilikom rezervacije leta iz Memmingena za Austriju?\n✔ Ako rezerviram let iz Memmingena za Austriju, mogu li rezervirati ujedno i smještaj?\n✔ Koje avio-kompanije nude letove iz Memmingena za Austriju?\nBudite sigurni, da na eSky.ba ponuda letova iz Memmingena za Austriju uključuje ne samo niskotarifne avio-kompanije, već i one koje su specijalizirane za visoki standard.\nJeftini letovi za Njemačku Jeftini letovi iz Njemačke Jeftini letovi za Hamburg Jeftini letovi iz Hamburga Jeftini letovi za Derventa Jeftini letovi iz Derventa\nJeftini letovi za Maroko Jeftini letovi iz Maroka Jeftini letovi do Oshkosh Wittman Regional Jeftini letovi od Oshkosh Wittman Regional


Naslovna » Aktuelnosti » Saradnja Srbije i Kine je sve intenzivnija\nNakon svečanog otvaranja sajma “CIFIT 2019” predsednik Nacionalnog saveta za koordinaciju saradnje sa Ruskom Federacijom i NR Kinom Tomislav Nikolić razgovarao je sa delegacijom državne kompanije koja upravlja imovinom provincije Fuđien ( Fujian State-owned Assets Management co.ltd) na čelu sa Zheng Liem.\n“Prijateljstvo Srbije i Kine je iskreno, dokaz tome je i činjenica da je Srbija ove godine počasni gost najvećeg investicionog sajma u Kini što sa sobom nosi veliku čast ali i odgovornost za našu zemlju. Saradnja Srbije i Kine je sve intenzivnija i vi u okviru vaše oblasti delovanja doprinosite unapređenju naših odnosa. Srbija ima otvoreno tržište sa gotovo celim svetom i zajednički cilj treba da nam bude gradnja fabrika u kojima će se proizvoditi proizvodi za treća tržišta. Na primer, Srbija ima kapacitete u obradivoj zemlji, ali ni oni nisu neograničeni zbog čega svako ko želi u Srbiji da proizvodi treba što pre da počne. Želim Vam da razvijate odnose sa Srbijom što je u interesu Vaše kompanije ali i u skladu sa idejama kineskog i srpskog rukovodstva, kao i u interesu Srbije”, naglasio je predsednik Nacionalnog saveta Nikolić.\n“Kompanija Zđin nam je prenela pozitivne utiske o saradnji sa Srbijom, nadam se da će i sajam “CIFIT 2019” doprineti dubljem povezivanju Kine i Srbije. Vi ste uložili ogroman napor da današnja saradnja naših država bude na ovom nivou, stvorili ste i osnov za njeno dalje unapređenje. Kina i Srbija treba da nastave zajednički da jačaju političku i ekonomsku saradnju a mi ćemo u okviru naših nadležnosti u provinciji Fuđian u tome da učestvujemo”, istakao je Zheng Li.


Dokumenti Vlade Srbije - EU Konvent\nHome Dokumenti Vlade Srbije\nPregovarački tim za vođenje pregovora o pristupanju Republike Srbije Evropskoj uniji je na sastanku održanom 18. marta 2016. godine usvojio Smernice za saradnju Pregovaračkog tima za vođenje pregovora o pristupanju Republike Srbije Evropskoj uniji i pregovaračkih grupa sa predstavnicima organizacija civilnog društva, Nacionalnog konventa o Evropskoj uniji i Privredne komore Srbije nakon dostavljanja Rezultata skrininga. Tekst Smernica je dogovoren u konsultacijama sa predstavnicima Nacionalnog konventa o EU, organizacijama civilnog društva i drugih zainteresovanih aktera, i predstavlja osnov za saradnju između pregovaračkih grupa i zainteresovanih aktera tokom pregovora o pristupanju Republike Srbije Evropskoj uniji.\nOdluka o formiranju Koordinacije za vođenje pregovora o pristupanju Republike Srbije Evropskoj uniji i Tima za podršku pregovorima, maj 2021.\nKoordinacija za vođenje pregovora o pristupanju obezbeđuje da se politički posvećeno i koherentno snažno usmerava proces pristupanja stvaranjem nacionalno neophodnih uslova za delovanje glavnog pregovarača Republike Srbije – ministra u Vladi nadležnog za evropske integracije, u vođenju pregovora o pristupanju Republike Srbije Evropskoj uniji. Odluku možete preuzeti ovde.\nZaključak kojim se usmerava i usklađuje rad organa državne uprave u postupku izrade pregovaračkih pozicija u procesu pregovora o pristupanju Republike Srbije Evropskoj uniji možete preuzeti ovde.\nZaključak kojim se usmerava i usklađuje rad organa državne uprave u procesu sprovođenja analitičkog pregleda i ocene usklađenosti propisa Republike Srbije sa pravnim tekovinama Evropske unije i njihove implementacije (skrining)\nZaključak kojim se usmerava i usklađuje rad organa državne uprave u procesu sprovođenja analitičkog pregleda i ocene usklađenosti propisa Republike Srbije sa pravnim tekovinama Evropske unije i njihove implementacije (skrining) možete preuzeti ovde.


Vučinić za Aktuelno: Da nam nema Vašingtona, Berlina i Zagreba srpski popovi "pojeli bi ne s opancima" | Aktuelno\nNaslovna Istaknuto Vučinić za Aktuelno: Da nam nema Vašingtona, Berlina i Zagreba srpski popovi...\nVučinić za Aktuelno: Da nam nema Vašingtona, Berlina i Zagreba srpski popovi “pojeli bi ne s opancima”\nOvih dana upravo gledamo ekstazu toga napada Srbije sa svime što ona jeste na našu zemlju, i to direkno i frontalno. Povod tome napadu krije se u odgovoru na pitanje: Đe je južna granica Srbije? Za zvanični Beograd, to je očito, ali ne i javno deklarisano, cijela crnogorska obala. Naravno, unutar nje, podrazumijeva se i cijela Crna Gora, rekao je Vučinić\nPodpredsjednik savjeta Mitropolije Crnogorske pravoslavne crkve Stevo Vučinić, kazao je u razgovoru za Aktuelno, da Crna Gora treba da bude zahvalna zvaničnom Vašingtonu i Berlinu na zaštiti od velikosrpskog i ruskog hegemonizma i Zagrebu koji lobira za nas u EU, jer bi nas u protivnom, kako je kazao, ”pojeli s opancima”.\nKomentarišući događaje koji su uslijedili nakon usvajanja Zakona o slobodi vjeroispovijesti, Vučinić je rekao da je, po ko zna koji put, koordinirano iz Beograda, Crna Gora istovremeno napadnuta spolja iz beogradskih centara moći, i iznutra od opozicije.\n“Beogradska štampa, za koju je svojevremeno vojvoda Gavro Vuković tvrdio da je najveća fabrika laži na Balkanu, transformisala se u pravu industriju za širenje lažnih vijesti. Uključeni su svi počev od najviših državnih adresa Srbije, preko Akademije nauka, Crkve, naučnih i kulturnih institucija, skoro svih medija, pa do posljednjeg građanina iz srbijanskih zabiti. Horski ponavljaju neistinu da su Srbi u Crnoj Gori ugroženi i da nedavno usvojeni Zakon o slobodi vjere temelji pravni osnov da im se otimu svetinje. Iz povjesnoga iskustva znamo da će takvu i slične laži širiti svijetom sve dok ne likvidiraju crnogorsku državu i Srbiji obezbijede izlaz na Jadransko more”, kazao je Vučinić za Aktuelno.\nNikad kao ljudi i junaci\nNaš sagovornik napominje da “znamo i da su to uvijek radili kao pravi lešinari”.\n“Nikad kao ljudi i junaci. Nego ostrvljujući se na nas i sve naše u teškim trenucima za narod i zemlju, i uz pomoć bijeloga svijeta. Koncem Prvoga svjetskoga rata, u vrijeme gladnih i nesrećnih godina, moćni saveznik u likvidaciji Crne Gore bila im je Francuska, u toku Drugoga svjetskoga rata, velikosrpske snage oličene u četnicima, oslonjene na italijanske i njemačke fašiste, ratovale su protiv crnogorskih partizana; 1989. godine, s osloncem na Srbiju i JNA slomili su ustavni poredak u zemlji.\nS istim saveznicima, to su bezuspješno pokušali da urade i 1998. godine, a evo četiri godine, uortačeni sa svakim ko krivo gleda na Evropsku Uniju i NATO, bijesno i podmuklo napadaju državni poredak.\nOvih dana upravo gledamo ekstazu toga napada Srbije sa svime što ona jeste na našu zemlju, i to direktno i frontalno. Povod tome napadu krije se u odgovoru na pitanje: Đe je južna granica Srbije? Za zvanični Beograd, to je očito, ali ne i javno deklarisano, cijela crnogorska obala. Naravno, unutar nje, podrazumijeva se i cijela Crna Gora”, rekao je Vučinić.\nOn smatra da Srbija brani upravo tu granicu.\n“Ta granica se proteže između Boke i Ulcinja, obilježenu crkvenom imovinom enormne vrijednosti, između 1996. i 2006. godine, nezakonito upisanom na organski dio Srbije – Beogradsku patrijaršiju. Reklo bi se, granica joj je, ne samo tamo đe su srpski grobovi, kako su iz Beograda tvrdili devedesetih godina prošloga vijeka, nego i đe su srpski popovi”, smatra naš sagovornik.\nAneksija CG geostrateški interes Srbije\n“Aneksijom Crne Gore stekla bi geopolitički značaj, koji ona sada nema. Dozvolila bi da se na crnogorskoj obali ukotve vojni brodovi i uspostave vojne baze zemalja kojima su Evropska Unije i NATO neprijateljski ciljevi, i poduprta njihovom prijetećom silom Evropi, stacioniranom, doslovno u središtu kontinenta, kolosalno osnažila sopstveni uticaj na političke centre koji o odlučuju o statusu Kosova i republike Srpske, na koje teritorijalno pretenduje. Zato direktno i indirektno nasrće na sve crnogorsko, s tendencijom da zemlju uvede u haos, čak i građanski rat, i u neredovnim okonostima na vlast dovede petu kolonu, oličenu u skoro cijeloj opoziciji. Instrument za tu operaciju joj je Srpska crkva koja vješto koristi ekonomsko-socijalne probleme zemlje, i podmuklo, koristeći se religioznom harizmom, na noge je digla osiromašeni i prosti svijet protiv ustavnoga poretka. Zato za zemlju i njene vodeće ljude i koristi termine koji imaju izrugujuće značenje, povezuje ih s kriminalom i sa zločinačkim organizacijama, da bi taj svijet naoružala mržnjom prema sopstvenoj zemlji i vlastima”, kazao je Vučinić.\n“Mnogi su najobičniji strani agenti i izdajnici koji su se zavjerili protivu sopstvene zemlje. Ali ovoga puta, zvanični Beograd i beogradski popovi namjerili su se na crnogorsku vlast spremnu da brani suverenitet države članice NATO-a koja je još i pod visokom zaštitom Sjedinjenih Američkih Država. U zdravlje zvaničnog Vašingtona, ne treba zaboraviti i Berlina pod čijom smo monetarnom zaštitom i Zagreba koji svesrdno lobira naše interese u EU, za sada možemo da odahnemo, inače, veli se, ‘pojeli bi ne s opancima’. Nezadovoljnima preostaje da služe molebane i šetaju dok im ne dosadi”, poručio je Vučinić.\nDarmanović: Jedinstvo i solidarnost NATO saveznika značajno za suočavanje sa COVID-19


Naučno-tehnološki park Beograd – Beogradski sajam\nNaučno-tehnološki park Beograd osnovan je juna 2015. godine u partnerstvu Vlade RS (Ministarstvo prosvete, nauke i tehnološkog razvoja), Grada Beograda i Univerziteta u Beogradu, s ciljem da se ubrza tehnološki razvoj zemlje stvaranjem povoljnog ambijenta za transfer znanja, razvoj novih tehnologija, komercijalizacija inovacija, umrežavanje i stimulisanje rasta ekonomije zasnovane na znanju kroz povezivanje privrede i nauke.\nUspostavljanje i razvoj NTP Beograd podržala je i Vlada Švajcarske (Švajcarski sekretarijat za ekonomske poslove – SEKO) kroz trogodišnji projekat „Naučno-tehnološki park Beograd – novi izvozni instrument Srbije“, koji ima za cilj unapređenje izvoza visokotehnoloških i inovativnih proizvoda i usluga iz Srbije.\nNTP Beograd je namenjen domaćim i stranim rastućim tehnološko-razvojnim kompanijama (MSP i razvojna odeljenja velikih kompanija) i startap i „spin off“ kompanijama (kroz program Poslovno-tehnološkog inkubatora – BITF).\nNa osnovu Strategije naučno-tehnološkog razvoja Srbije, prioritetne oblasti za članstvo, su informaciono-komunikacione tehnologije, biomedicina, novi materijali i nanotehnologije, energetika i energetska efikasnost, poljoprivreda i hrana.\nPosle samo jedne godine postojanja, u NTP Beograd posluje 60 visokotehnoloških kompanija i timova (37 startap kompanija i timova i 23 rastuće kompanije, od kojih su 10 razvojni centri stranih kompanija) koje radno angažuju više od 500 mladih inženjera.\nNTP Beograd nudi tehnološko-razvojnim kompanijama paket infrastrukturnih i stručnih usluga koje podstiču njihov ubrzan rast i razvoj. Nizom aktivnosti NTP Beograd pruža kompanijama olakšan pristup studentima, istraživačima, laboratorijskoj opremi Univerziteta u Beogradu, poslovno savetovanje u različitim oblastima, pristup finansijskim fondovima organizovanjem sastanaka sa potencijalnim investitorima, te podstiče umrežavanje i internacionalizaciju kroz organizovanje B2B i B2G sastanaka sa potencijalnim partnerima na nacionalnom i međunarodnom nivou.\nBeogradski sajam2018-05-15T09:45:20+02:0015.05.2018.|Sajam tehnike|


Istraživači su otkrili da smo mi deo „Galaktičkog autoputa“ – Svet tajni – Vaš putokaz ka istini\nAugust 24, 2019 August 24, 2019 svettajni\tlaniakea\nAstronomi su shvatili da je naša galaksija Mlečni put deo MASIVNOG međugalaktičkog autoputa koji je deo superstrukture povezane sa preko 800 galaksija.\nDa li ste ikada razmišljali o tome koliko je univerzum zaista velik? Da li ste se ikada zapitali o mlečnom putu i njegovom mestu u svemiru?\nIstina je da je teško zamisliti gde se nalazimo u univerzumu. Astronomi tvrde da postoji negde oko 100 i 200 milijardi galaksija u poznatom univerzumu.\nNaravno, ako postoji samo jedan univerzum. Poslednjih godina sve više astronoma se oslanja na mogućnost da postoje drugi “Univerzumi”, a mi smo deo kompleksnog sistema u okviru “Multiverzuma”.\nIstraživači su nedavno otkrili da je galaksija Mlečni put – veoma “malo” mesto u svemiru – deo masivne međusobno povezane sa preko 800 galaksija udaljenih 1000 miliona svetlosnih godina.\nAstronomi su utvrdili da je Mlečni put, u stvari, deo supermasivnog autoputa INTERGALACTIC – sa preko 500 miliona svetlosnih godina – koji sadrži oko 100,000,000,000,000,000 Sunaca proširenih kroz 100.000 galaksija.\nPoznat kao Laniakea, ovaj masivni superklaster galaksija je povezan sa supermasivnim gravitacionim ravnim bazenom koji proširuje svoj domen privlačnosti kroz superkluster.\nRazmislite o tome kao o autoputu koji povezuje nekih 100.000 galaksija. Svi se kreću kroz univerzum.\nOvo će pomoći istraživačima da prevedu brzinu dodeljenu trodimenzionalnom prostoru kako bi bolje razumeli kako kosmos radi u velikom obimu i kako superklasteri utiču na naše mesto u svemiru.\nZanimljivo je da u Laniakei galaksije teku prema unutra ka „nepoznatom regionu“ koji se zove Veliki atraktor.\nTo znači da se supermasivna galaktička magistrala kreće zajedno prema ovoj misterioznoj tački u univerzumu.\nVeliki atraktor je masovna koncentracija desetine hiljada puta veća od Mlečnog puta koja ima veliki uticaj na unutrašnje kretanje klastera sadržanih u Laniakei.\nAstronomi su otkrili da galaksije u našem svemiru imaju tendenciju da se sakupljaju u grupama I u supermasivnim skalama, a ove galaksije se nanose kao biseri, formirajući sjajne “filamente”.\nAstronomi su otkrili da oko superklustera poznatog kao Laniakea, postoje četiri susedna superklastera tzv. Shaplei, Hercules, Coma i Perseus-Pisces.\n(nastavak teksta ispod slike)\nTeško je razumeti da je univerzum neverovatno veliki 🌠🌀 #svettajni #svemir #galaksija #univerzum #laniakea #zanimljivo #mlečniput\nA post shared by Svet tajni (@svettajni) on May 3, 2019 at 2:56am PDT\nPišući u časopisu Nature, istraživači koji su pomogli u mapiranju našeg superklastera rekli su:\n“Definišemo superklaster da bude volumen unutar takve površine, i tako definišemo opseg našeg kućnog superklastera, koji zovemo Laniakea.”\nPreporuka: Ovo će se desiti kada čovek nestane sa Zemlje


Protest Sindikata vojnih penzionera: U odbrani svojih prava iskoristićemo sve pravne lekove | Insajder\nProtest Sindikata vojnih penzionera: U odbrani svojih prava iskoristićemo sve pravne lekove\nUdruženje sindikata penzionisanih vojnih lica Srbije održalo je protest na Trgu Nikole Pašića u Beogradu, zbog odluke Ustavnog suda da obustavi ocenu ustavnosti Zakona o privremenom uređivanju načina isplate penzija. Predsednik Udruženja sindikata penzionisanih vojnih lica Jovan Tamburić kaže za Insajder, da se na ovu odluku ne mogu žaliti Evropskom sudu za ljudska prava, ali mogu pokrenuti parnice pred domaćim sudovima i da, kako navodi, iskoriste sve pravne lekove ovde u Srbiji.\nProtest Udruženja sindikata penzionisanih vojnih lica Srbije / Foto: Insajder\n„Ukoliko Ustavni sud i u tom slučaju ne prihvati naše zahteve, tek tada će se stvoriti uslovi da idemo pred Evropski sud za ljudska prava u Strazburu“, navodi Tamburić.\nUdruženje sindikata penzionisanih vojnih lica Srbije juče je uputilo otvoreno pismo predsedniku države, premijerki, predsednici Ustavnog suda i RTS-u, u kom su izneli pet zahteva.\nMeđu zahtevima je i to da predsednik Aleksandar Vučić, kako se navodi, naloži Vladi Srbije da predloži Skupštini zakon kojim bi se regulisao način povraćaja neisplaćenih delova penzija u periodu važenja Zakona o umanjenju penzija.\nTamburić za Insajder navodi da je istina da je spasena fiskalna stabilnost Srbije umanjenjem penzija, ali i da je u pitanju bila neustavna i nemoralna odluka i da se penzionerima mora nadoknaditi ono što im je oduzeto.\nUsklađivanje penzija s rastom cena\nPenzioneri su nezadovoljni i zbog manipulacije koja se, kako kažu, odigrava i pre, ali i nakon ukidanja Zakona o smanjenju penzija.\nPrema rečima Jovana Tamburića od 2012. je delimično, a posle 2015. je potpuno obustavljeno usklađivanje penzija sa rastom cena. On kaže da su zbog toga svi penzioneri oštećeni.\n„Na takav način je svim penzionerima Srbije oteto od 400 do 600 miliona evra godišnje, što je mnogo veća suma nego što je dobijena umanjivanjem penzija, a ocenjujemo da je to oko 210 miliona evra. Za ovih šest godina ukupno od penzionera u Srbiji je oteto četiri do pet milijardi evra. Dok se pričalo o smanjivanju penzija u isto vreme svim penzionerima je otimano neusklađivanjem penzija s rastom cena“, navodi Tamburić.\nOn dodaje da zato zahtevaju vanredno usklađivanje penzija zbog inflacije od 2012. godine, kao i izmene Zakona o penzijskom i invalidskom osiguranju, kojima bi se brisala odredba o usklađivanju penzija sa rastom cena i bruto domaćeg proizvoda.\nIzmena sastava Upravnog odbora PIO i objektivno izveštavanje\nPenzioneri zahtevaju i da bude izmenjen sastav Upravnog odbora PIO fonda tako da predstavnici penzionera i sadašnji zaposleni imaju većinu, kao i da se ukine odredba kojom se trajno smanjuju penzije zbog prevremenog odlaska u starosnu penziju sa 40 godina staža.\nPredstavnici sindikata i okupljeni penzioneri na protestu su ukazali i na problem koji imaju vojni stanari u hotelu Bristol u Beogradu, a kojima je pre neki dan isključena struja, nakon čega su stupili u štrajk glađu.\n„Ovo je neshvatljivo da se država na takav način odnosi prema bilo kom svom građaninu, a posebno prema ljudima koji su na izmaku svog životnog veka“, navodi Jovan Tamburić predsednik Udruženja sindikata penzionisanih vojnih lica Srbije.\nOkupljeni su na današnjem protestu izrazili nezadovoljstvo i zbog načina izveštavanja Radio televizije Srbije o problemima penzionera i o stvarnosti u Srbiji, navodeći da RTS prećutkuje i praktično podržava vlast u, kako su naveli, uništavanju države.\nPodsetimo, Zakon o umanjenju penzija donet je 2014. uz obrazloženje Vlade da je ta mera neophodna zbog toga što se Srbija suočava s teškim finansijskim problemima i što je “blizu bankrota”.\nOvakva mera dovela je do brojnih protesta penzionera, ali je zakon ukinut tek nedavno, tačnije u septembru prošle godine usvajanjem izmena i dopuna Zakona o penzijskom i invalidskom osiguranju.\nProtest je organizovan u saradnji sa Sindikatom penzionera Nezavisnost i Forumom penzionera DS.


Zaštitnik građana: Odgovornost za štetu i nasilje imaju oni koji ga organizuju, sprovode i tolerišu(30.09.2011.)\nZaštitnik građana Saša Janković izrazio je nadu da Parada ponosa neće ponovo biti iskorišćena kao povod za nasilje, podele i destrukciju.\nU razgovoru sa organizatorima Parade ponosa u Beogradu, Janković je istakao da niko nema pravo da od njih zahteva da se odreknu svog Ustavom zagarantovanog prava na mirno okupljanje, i da za eventualnu štetu i nasilje odgovornost imaju samo oni koji ga organizuju, sprovode i tolerišu.\n„Postojanje različitosti je činjenica u svakom društvu i vremenu, i samo na nama je da li ćemo ih proglašavati za pretnju i kuražiti se na njima, ili ćemo sve različite grupne i individualne potencijale angažovati radi rešavanja pravih i teških, nagomilanih problema“. Janković je organizatorima Parade ponosa rekao da će, kao zaštitnik građana, čija je dužnost da posebno štiti prava ranjivih grupa, podržati svaku njihovu odluku u vezi sa održavanjem događaja.\nPredstavnici organizatora, Goran Miletić i Jovanka Todorović, istakli su odlučnost da iskoriste pravo na mirno okupljanje i preneli Zaštitniku građana razočarenje zbog zamene teza u delu javnosti da su za eventualno nasilje, troškove i štetu krivi oni, a ne nasilnici i vandali koji su i prošle godine rušili Beograd i zbog kojih je i potrebno angažovanje snažnih policijskih snaga.\nNa sastanak kod Zaštitnika građana u vezi Parade ponosa bila je pozvana i organizacija Dveri, ali je njihov uslov za razgovor bio da Parada ponosa predhodno bude otkazana.http://www.ombudsman.rs/index.php/lang-sr_YU/aktivnosti/saopstenja/1511-2011-09-29-09-40-51


„Antika fest“ | Radio Televizija F kanal\nsubota , jul 11 2020\nInfo Press 11.07.2020.\nJuče iz Zajеčara poslato 29 uzoraka na tеstiranjе u rеfеrеntnе laboratorijе\n10.jula 18 umrlih od korone\n14.jula suzbijanje larvi komaraca na teritoriji grada Zaječara\nPrestala berba višanja na potesu „Trnavačka kosa“\nInfo Press 10.07.2020.\navgust 29, 2019\tKultura ostavite komentar\nNa kasnoantičkom lokalitetu Feliks Romuliana kod Zaječara juče je otvoren „Antika fest“, trodnevni festival koji je obnovljen posle dve godine pauze pod sloganom „Umetnost sećanja“.\nPrve festivalske večeri izvedena je zaječarska premijera predstave „Žene iz Troje“ Evripida u režiji Nebojše Bradića, koju je oduševljena publika pozdravila gromkim,dugotrajnim aplauzom. Očekivano, s obzirom na to da je ova predstava, rađena u koprodukcija Narodnog pozorišta Priština ,Narodnog pozorišta Timočke Krajine „Zoran Radmilović“ i Dunav festa, ovog leta odlično prihvaćena na četiri prestižna pozorišna festivala gde se okitila i nagradama: Specijalnom nagradom za scenski govor na festivalu Novi tvrđava teatar u Čortanovcima, a poptom i nagrada za najbolje korišćenu muzikuna Nišvil džez teatarskom festivalu u Nišu.\nVlado Kerošević,profesor glume i glumac, koji je bio zadužen za scenski govor u predstavi, ističe da je prezadovoljan svim segmentima realizacije predstave kao i time što se antika ne deklamuje i što se ne čuje patetika u izvođenju antičke tragedije na sceni. „Ja sam večeras čuo kako publika diše sa glumcima, baš zato što je izbegnuta patetika koja pravi distancu prema publici“, ističe Kerošević\nFuad Tabudžić, glumac , kaže da je predstava predivna : „ Volim rad gospodina Bradića i estetiku koju pruža već godinama baveći se klasicima, što je njegov fah . On je na specifičan način doneo jednu antičku tragediju koja je shvatljiva današnjoj publici“.\nSaša Jelenković, književnik: ”Predstava ‘’Trojanke’’ ne samo da nosi snažnu antiratnu poruku, ona je izuzetno rediteljsko ostvarenje Nebojše Bradića, scenski i glumački impresivno i precizno izvedeno. Ova predstava potvrđuje da je antička tragedija i te kako aktuelna u savrenom svetu.’\nU Evripidovoj antičkoj tragediji „Žene iz Troje“ evociraju se događaji posle pada antičke Troje, koju su Grci osvojili zahvaljujući drvenom konju, a trojanske žene su žrebom podeljene među pobednicima , kao robinje.\n„ Adaptiranjem teksta, arhitekturom scene, kostimom i tretmanom muzike želimo da kažemo kako se radnja ove drame može događati svuda i u svakom vremenu. Ovo je priča o posledicama jednog nepotrebnog rata koji je srušio jednu kulturu, a drugoj naneo nenadoknadive gubitke. Predstava ‘Žene iz Troje’ je elegija nad sudbinom pobeđenih zbog uzaludno prolivene krvi, bol koji ne pripada samo poraženima već i pobednicima, optužba za neljudskost i neprirodnost rata, osuda destruktivnih nagona čije su žrtve humanost i čovekov razum”, ističe reditelj Nebojša Bradić.\nPored Bradića koji je na osnovu Evripida i Sartra za scenu adaprirao jednu od najboljih antičkih tragedija u prevodu na srpski Danila Kiša, autorsku ekipu čini još kostimograf Marina Vukasović Medenica, kompozitor je Zoran Erić a za scenski pokret i govor pobrinuli su se Vera Obradović i Vlado Kerošević.\nGlumačku ekipu čine glumci ansambala prištinskog i zaječarskog pozorišta, uz nekoliko spoljnih saradnika: Ivana Kovačević ,Ana Bretšnajder, Milena Jakšić,Isidora Građanin,Igor Damnjanović,Nebojša Đorđević, Miloš Đuričić, Miloš Tanasković, Irena Stanković , Viktorija Arsić, Jelena Orlović, Tamara Tomanović, Olivera Bacić i Katarina Jeličić.\nZaječarskoj premijeri predstave „Žene iz Troje“ predhodila je debata ,,Nove pozorišne prakse i antički tekst” u kojoj su učestvovali : teatrolog Aleksandar Milosavljević, kritičar Ana Tasić, glumac Vlado Кerošević i reditelj Nebojša Bradić. Bio je to odličan uvod u predstavu . Takože, u okviru Antika festa, sinoć je na Romulijani otvorena izložba slika „Nasleđe u delu Dragoslava Živkovića“, interesantnog zavičajnog slikara iz Knjaževca.Tema je nasleđe i odnos prema običajima i ritualima.\nPrethodno Festival humanosti 5. septembra\nSledeće „Formiranje mreže za unapređenje zaštite životne sredine od zagađivača u prekograničnim oblastima“ (VIDEO)\nU galeriji Radul begovog konaka u utorak 10.decembra biće otvorena izložba tkanih i pletenih odevnih …\nvreme prognoza dinar evro struja kurs zajecar dolar hapsenje putevi Fudbal deca vucic voda saobracaj kladovo AMSS crveni krst krv penzije vremenska prognoza knjazevac Timok zdravlje penzija


Računovodstvena komora: Pod hitno ukinuti propise koji štete privredi | Nova Ekonomija\nRačunovodstvena komora: Pod hitno ukinuti propise koji štete privredi\nRačunovodstvena komora Srbije saopštila je da je predsedniku Srbije prosledila zaključke o propisima koji ne doprinose pravnoj sigurnosti, kao i o propisima koji opterećuju rad računovođa i poreskih obveznika. Tim zaključcima je obrazloženo koje propise treba hitno menjati, a koje tek treba doneti.\nPropise u oblasti računovodstva treba menjati zbog uspešnog rada i veće pravne sigurnost u radu, posebno domaćih preduzetnika i privrednih društava, navodi Računovodstvena komore Srbije. On je inače, kako se navodi u saopštenju, zaključke o svemu tome usvojila na svojoj skupštini.\nTi zaključci su upućeni predsedniku Srbije su upućeni jer je on, kako se podseća, potpisnik Zakona o računovodstvu.\nSadržaj zaključaka objavljen je na sajtu Računovodstvene komore Srbije, dostavljeni su dostavljeni su i ministru Ministsrstva finansija.\nNavodi se da RKS okuplja računovođe koje su uspešno učestvovale u sprovedenim reformama, kao i u uvođenju Objedinjene naplate kod Poreske uprave i u prelasku na elektronsko poslovanje, reforme Fonda PIO, CROSO i drugih institucija.\nVEĆINA PREDUZETNIKA PREŠLA U DOO NAKON TESTA SAMOSTALNOSTI\nRKS kako navodi radi i doprinosi unapređenju poslovnog ambijenta, propisa i procedura i saradnje računovodja i poreskih obveznika sa državnim institucijama, što je sve u interesu budžeta Srbije.\nNavedene propise prema mišljenju RKS treba hitno menjati, jer su napravili veliku štetu budžetu i poreskim obveznicima. Primer toga je kako se navodi test samostalnosti koji je uveden u Zakonu o porezu na dohodak građana.\nNavodi se da su pored RKS štetnost testa samostalnosti potvrdili Udruženje zaštitnik preduzetnika i privrednika Srbije, Digitlna zajednica Srbije, kao i Udruženje frilensera i radnika na internetu, čiji su predstavnici učestvovali na zajedničkom panelu početkom juna.